Parastosom na Ozrenu počinje obilježavanje Dana nestalih\nčetvrtak, 30 avgust 2018 06:21\nSluženjem parastosa kod spomen-krsta kod manastira Svetog Nikole na Ozrenu danas će početi obilježavanje Međunarodnog dana nestalih - 30. avgusta.\nOzren - Dan nestalihFoto: RTRS\nProgram obilježavanja počinje u 11.00 časova služenjem parastosa, dok je u 11.15 časova predviđeno polaganje cvijeća i prisluživanje svijeća, a u 11.30 časova obraćanje zvaničnika.\nObilježavanju će prisustvovati ministar rada i boračko-invalidske zaštite Republike Srpske Milenko Savanović, te delegacija Narodne skupštine koju čine poslanici Nenad Stevandić, Јasna Lukić, Nikola Gavrić i Slavko Gligorić.\nNa spisku nestalih Republike Srpske još se nalaze 1.662 lica, od kojih je 644 neidentifikovanih u spomen-kosturnicama.\nDirektor Republičkog centra za istraživanje rata, ratnih zločina i traženje nestalih lica Milorad Kojić izjavio je juče da je od formiranja Instituta za nestala lica BiH 2008. godine proces traženja nestalih Srba u potpunosti zanemaren zbog čega će pokrenuti inicijativu za ukidanje ovog instituta.\nOn je rekao da se, prema evidenciji Republike Srpske, 5.518 lica vodilo kao nestalo, a još se traži 1.662 lica, od čega je 644 neidentifikovanih u spomen-kosturnicama.\nGovoreći o stradanju Srba na Ozrenu u proteklom ratu, Kojić kaže da se 410 zarobljenih Srba vodilo kao nestalo, dok se još na tom području traži 126 nestalih Srba.\nZdravko Јorgić, otac nestalog borca Vojske Republike Srpske Dalibora Јorgića na Ozrenu, rekao je da je poznato gdje su zarobljena 54 borca iz grupe "Gostović", gdje su dovedeni i na koji način su ubijeni.\n"Srpski vojnici koji su se živi predali ubijeni su na najsvirepiji način, vezane su im ruke i noge, ali je došlo naređenje od muslimanskog komandanta Sakiba Mahmuljina da se svi pobiju i odsječene su im glave", rekao je Јorgić.\nЈorgić kaže da je masovna grobnica sa tijelima ubijenih srpskih vojnika među kojima je njegov sin izmještena na nepoznatu lokaciju, ističući da institucije Republike Srpske treba nešto da urade u ovom slučaju, jer on ne vjeruje u rad Suda i Tužilaštva BiH.\nObilježavanje Međunarodnog dana nestalih organizuje Republička organizacija porodica poginulih i nestalih boraca i civila Srpske.\nMore in this category: « Nepoznata sudbina još skoro 500 Srpkinja nestalih u BiH i Hrvatskoj Vučić: Protiv razgraničenja su Plenković, Zvizdić, Marković »


Aloe vera povećava vlažnost kože | eXluziv.info\nAloe vera je biljka koja ima izuzetno dugu tradiciju korištenja kako u ljekovite, tako i u kozmetičke svrhe.\nOd ove biljke koristi se aloe vera gel koji se dobija iz njenih listova, a koji se poslije toga prerađuje u sok i koristi za pripremanje različitih preparata. Aloe vera sadrži veliki broj minerala, vitamina, kiselina i drugih sastojaka koji su izuzetno ljekoviti, i to u kombinaciji koju nalazimo samo u ovoj biljci. Od vitamina sadrži antioksidanse, odnosno vitamine C, E, i A, kao i one iz grupe B kompleksa, poput folne kiseline i tiamina, koji su pravo blago za našu kožu, posebno za njeno obnavljanja.\nAloe vera sadrži enzime amilazu i lipazu koji pomažu procesu probave, odnosno pomažu razlaganju masti i šećera.\nZbog toga je ova biljka sastavnio dio prirodnih preparata za regulaciju probave, kao i preparata za zdravo mršanje. Također, sadrži i šećere od kojih su najvažniji polisaharidi galaktomanani koji stimulišu naš imuni sistem i potiču stvaranje odbrambenih ćelija.\nSalicilna kiselina ima protivupalno i antibakterijsko djelovanje, a koju u znatnim količinama nalazimo upravo u aloe veri.\nUkoliko se ova biljka koristi u kozmetičke svrhe povećava vlažnost kože, njenu elastičnost i tonus, a ubrzava i njenu regeneraciju, te pomaže u bržem zacijelivanju rana i kožnih iritacija.\naloe vera njega kože piling vitamini\t2013-12-06\nNazad: Piling od kafe protiv celulita\nNaprijed: Svjež izgled lica u samo 4 koraka


Godišnji skup partnera UNICEF-a radi planiranja aktivnosti u periodu 2019–2020. godine\nDatum kreiranja: 31 januar 2019\nSkup koji je 30. januara 2019. godine u Beogradu organizovao UNICEF, a na kojem je Pokrajinski zaštitnik građana - ombudsman učestvovao kao jedan od partnera ove međunarodne organizacije, bio je prilika za zajedničko sagledavanje planiranih strateških pravaca za ovu i iduću godinu. Pored uvek aktuelnih tema koje zahtevaju međuresornu saradnju, razmatrano je o načinima za još brže ostvarivanje rezultata u korist dece, na osnovu izvučenih pouka a u pravcu prepoznatih preostalih izazova, među kojima su naročito naglašene oblasti ranog razvoja dece i nasilja nad decom.\nPored prikaza rezultata prošlogodišnjeg rada organa javne vlasti kao i organizacija civilnog društva u saradnji i uz podršku UNICEF-a, u oblasti obrazovanja, zdravstvene i socijalne zaštite te praćenja prava deteta, dalja diskusija u posebnim radnim grupama fokusirala se na međuresorne inicijative, te njenim najvažnijim rezultatima i nužnim sinergetskim efektima. U dobroj veri pozdravljena je najavljena implementacija dodatnih instituta za zaštitu prava deteta u zakonodavni okvir Republike Srbije, kao što je porodični saradnik i posebni centri za decu i porodicu, koji su se pokazali efikasnim i celishodnim kroz pilot-projekte na lokalnim nivoima. Ovakvi mehanizmi opravdali su svoju održivost, a njihovo sistemsko uređenje koje, pre svega, podrazumeva obaveznost ustanovljavanja i funkcionisanja, te finansiranje iz sredstava državnog budžeta budi nadu za unapređenje nivoa zaštite ljudskih prava deteta.\nZamenik Pokrajinskog zaštitnika građana - ombudsmana za prava deteta Milan Dakić, kao učesnik radne grupe u sesiji posvećenoj zaštiti dece od nasilja, kroz primere dobre prakse Ombudsmana ukazao je da trenutne objektivne okolnosti koje otežavaju zaštitu prava deteta u punom kapacitetu saglasno propisanim standardima, kao što je zabrana zapošljavanja u javnom sektoru, u nekim slučajevima mogu biti uspešno prevaziđene svrsishodnom alokacijom postojećih materijalnih, kako kadrovskih tako i finansijskih sredstava. Pored kontinuirane edukacije u cilju senzibilizacije o značaju prava deteta, naročit sinergetski efekat daje upoznavanje profesionalaca angažovanih u određenom sektoru sa radom drugih sistema, imajući u vidu da je samo ovakav pristup detetu uistinu holistički. Godišnji skup radi planiranja aktivnosti u periodu 2019-2020. godine upriličen je u okviru Programa saradnje UNICEF-a sa Vladom Republike Srbije (2016-2020).\nombudsmanapv @ombudsmanapv svoje opredeljenje za demokratiju svakodnevno ispoljava kroz svoj rad na jačanju demokratskih instit… https://t.co/aWe2fttt9C


Titula juniorskog državnog prvaka u bilijaru ponovo u Užicu - OGLASNA TABLA - INFO\n23 децембра, 2019 0450\nZavršnim mastersom za juniore, održanim proteklog vikenda u Bilijar klubu „BTT Joker“ u Novom Sadu, završeno je ovogodišnje Prvenstvo Srbije u bilijaru za juniore. Lazar Kostić, član Bilijar kluba „Masse“ iz Užica odbranio je titulu prvaka države u konkurenciji juniora do 17 godina.\nPravo učešća na Završnom mastersu imali su igrači koji su na šest masters turnira odigranih u ovoj sezoni ostvarili najbolje rezultate. Za takmičenje u Novom Sadu izborilo se 11 igrača koji su se nadmetali u disciplini 9ball. U veoma oštroj konkurenciji pobedio je Haris Trtovac, član Bilijar kluba „262“ iz Novog Pazara. Drugi je bio Miljan Todorov iz beogradskog kluba „Champions“, dok je Lazar Kostić zauzeo treće mesto\nBudući jedan od nosilaca, Lazar je bio slobodan u prvom kolu. U drugom kolu savladao je Jovana Jovanovića, člana Bilijar kluba „Profesional“ iz Beograda, dok je u četvrtini finala bio bolji od Nikole Pecelja iz beogradskog kluba „Pocket“. U polufinalnom meču, u veoma neizvesnom dvoboju, izgubio je od Miljana Todorova sa 9:8. Novoosvojeni bodovi bili su dovoljni da trinaestogodišnji Užičanin ponovi uspeh iz prethodne godine i osvoji titulu prvaka Srbije za juniore do 17 godina.\nTreba istaći da je ova sezona bila veoma uspešna za užički bilijar. Lazar je učestvovao na Prvenstvu Evrope za juniore do 17 godina u Veldhovenu u Holandiji, dok je Ljubiša Vranešević, kapiten Bilijar kluba „Masse“, u seniorskoj konkurenciji ostvario odličan rezultat i zauzeo treće mesto na nedavno završenom državnom prvenstvu.\nIzvor:pasaz.rs/Lj. T. K.\nPetlići Slobode srebrni na međunarodnom turniru u Kiseljaku\nKoncert „Il core vi dono“ – Italijanska opera u srcu


Jučer, 19. juna 2018. godine u prostorijama Agencije ZEDA održana je dodjela uvjerenja učesnicima stručne CNC edukacije koju je organizovala Agencija ZEDA u okviru projekta FORESDA. Edukacija je realizovana u firmi TEXIMP u Zenici na proizvodnim mašinama proizvođača HAAS.\nSvi učesnici su imali priliku naučiti tehnološke osnove programiranja i rukovanja na CNC obradnom centru. Edukaciju je uspješno završilo 10 polaznika.\nOva edukacija je dio aktivnosti međunarodnog projekta FORESDA koji implementira Agencija ZEDA zajedno sa 12 partnera i 7 pridruženih strateških partnera na području 9 podunavskih zemalja partnera: Austrija, Bosna i Hercegovina (ZEDA i PREDA), Bugarska, Mađarska, Njemačka, Rumunija, Slovenija, Srbija i Hrvatska. Implementacija Projekta je počela u januaru 2017. godine, a planirano trajanje Projekta je 30 mjeseci odnosno do 30. juna 2019. godine.\nViše informacija o projektu http://www.interreg-danube.eu/


TotalCar.rs » “Fijat 124 spajder” – povratak legende\n0 komentara 2526 pregleda\nKombinacija posebno podešenog upravljanja i vešanja, lake konstrukcije, balansirane raspodele težine i motora sa turbo punjačem pruža dinamično iskustvo vožnje.\nNovi “fijat 124 spajder” oživljava proslavljeno ime modela, prenoseći klasični italijanski stil i performanse na novu generaciju. Odajući počast originalnom modelu 124 Spider skoro 50 godina nakon njegovog predstavljanja, pruža vrhunsko iskustvo italijanskog roudstera i uzbudljivu vožnju, tehnologiju i bezbednost u kombinaciji sa italijanskim dizajnom.\nU području Evrope, Bliskog istoka i Afrike, “fijat 124 spajder” je dostupan uz dokazani 1,4-litarski MultiAir turbo motor sa četiri cilindra, što je prva primena ovog motora u vozilu sa pogonom na zadnjoj osovini. Motor proizvodi 140 konjskih snaga i 240 Nm obrtnog momenta, a dolazi uz šestostepeni manuelni sistem prenosa.\nVešanje modela “124 spajder” koristi konstrukciju sa duplom viljuškom napred, i multilink konstrukciju nazad, i posebno je podešeno za veću stabilnost pri kočenju i skretanju. Upravljanje je lako i ima dobar odziv, zahvaljujući servo sistemu (dvostruki zupčanik).\nA za vožnju u otvorenom vozilu, platneni krov na modelu “fijat 124 spajder” omogućava lako rukovanje i zahteva minimalan utrošak snage.\n“Fijat 124 spajder” nudi napredna rešenja bezbednosti i sigurnosti, uključujući i prilagodljive farove.\nU znak proslave povratka ovog klasika, biće ponuđena 124 vozila u okviru ograničene serije Anniversary. Svaki primerak će biti individualno numerisan, sa komemorativnom značkom, eksterijerom u boji Rosso Passione i sedištima od vrhunske crne kože. Novi “fijat 124 spajder” u prodajne salone na području Evrope, Bliskog istoka i Afrike stiže na leto 2016. godine.\nFiat: Ove godine oko 100.000 fiata 500L\n3D kontrolna tabla od 2022. godine


Čak i Srbi koji su 20 godina u izolaciji moraju u karantin - 25.03.2020, Sputnik Srbija\nI posle više od 20 godina života u izolaciji, karantin uveden zbog panpidemije koronavirusa za Srbe sa Kosova i Metohije je novo iskustvo. Istovremeno, Srbi iz... 25.03.2020, Sputnik Srbija\nvirus korona se širi planetom, analize i mišljenja, politika, vesti\n07:06 25.03.2020 (Osveženo: 14:52 30.08.2021)\n© Tanjug / AP Photo/Visar KryeziuZatvor u Lipljanu, Kosovo u kom zatvorenici Albanci kroje zaštitne maske.\nŽivot Srba sa Kosova i Metohije već 20 godina se odvija u različitim stepenima izolacije i nekako je 80.000 Srba južno od Ibra naučilo da živi u doba izolacije, kaže za Sputnjik novinar i publicista iz pokrajine Živojin Rakočević.\nIzolacija pa karantin za Srbe\n„Mi smo razvili unutrašnje sisteme opreza, čuvanja, sigurnijih puteva, pratnji i svega ostalog, uz sve stresove koje smo imali. Ipak, ovaj koronavirus i ova epidemija nama su nešto novo, jer moramo da imamo te puteve i da čuvamo jedni druge unutar naših geta i enklava. To je nešto na šta se mi navikavamo i to je, prosto, neka nova situacija“, ocenjuje Rakočević.\nŠto se tiče odnosa kosovskih vlasti, tu vlada prava konfuzija izazvana političkim obračunom predsednika Kosova Hašima Tačija i premijera Aljbina Kurtija preko virusa korone, a niko živ ne zna u kom pravcu to ide, ističe Rakočević.\nOn podseća da je Kurti doneo mere o zabrani kretanja, dok Tači poručuje da te mere nikako ne bi trebalo poštovati jer predstavljaju kršenje zakona.\n„Sve je to jedna opšta konfuzija u kojoj se jasno vidi da se Albanci, odnosno vlast u Prištini oko kovida vode borbu na političkoj sceni. A kakve su medicinske, stručne procene, malo se može čuti i postavlja se pitanje kako oni mogu uopšte da reaguju na virus i na situaciju koja je zadesila Kosovo. Uvode se karantini za pojedine opštine, ali kome to nešto znači, i ko se preterano kreće na malenom Kosovu? Mislim da je sve to jedno igranje u apsurdu u kom glavnu ulogu vodi politika“, smatra Rakočević.\n„Što je najvažnije, slušaju se preporuke Ministarstva zdravlja Srbije i u skladu s tim preporukama ponašaju se medicinski radnici i, nadam se, odgovorno stanivništvo“, zaključio je Rakočević.


RTCG - Radio Televizija Crne Gore - Nacionalni javni servis :: Politika :: Poslanički klubovi da podrže učešće ŽPM u izbornoj reformi\n26. 12. 2020. 20:27 >> 20:27 0\nŽenska politička mreža (ŽPM) pozvala je poslaničke klubove u Skupštini Crne Gore da održe riječ njihovih lidera i podrže učešće te organizacije u izbornoj reformi.\nŽPM je danas svim poslaničkim klubovima uputila amandman na Predlog odluke za obrazovanje odbora za sveobuhvatnu izbornu reformu, kojim traže da im se omogući pravo „da vidimo i čujemo na licu mjesta kako se govori i odlučuje o našim pravima“.\nIz te organizacije su kazali da taj zahtjev temelje na jasno, javno i precizno datim obećanjima lidera političkih partija na sastancima održanim sa ŽPM, kojima su prisustvovali predstavnici Ujedinjenih nacija i Delegacije Evropske unije (EU) u Crnoj Gori.\n„Zato klubove poslanika kojima smo poslali predlog amandmana pozivamo da prihvatanjem tog amandamana podrže učešće ŽPM u Odboru, u svojstvu pridruženog člana, i na taj način održe riječ koju su na sastancima sa nama dali lideri njihovih političkih partija“, kaže se u saopštenju.\nPredloženim amandmanom, ŽPM traži izmjenu člana 6 kojim je propisano pravo učešća u radu Odbora u svojstvu pridruženog člana, na način da se ono odobrava za tri predstavnika nevladinog sektora i dva akademske zajednice, uz uslov da su u posljednje tri godine stekli javnu prepoznatljivost u oblasti rada odbora odnosno dali doprinos prethodnim izbornim reformama.\n„ŽPM traži da dobije isto pravo koje je dato predstavnicima akademske zajednice i nevladinih organizacija. Pravo pridruženog člana Odbora predstavlja pravo na učešće u radu odbora bez prava odlučivanja“, kazali su iz te organizacije.\nU ŽPM smatraju da, kao jedina organizacija te vrste u Crnoj Gori, koja sada okuplja predstavnice 18 partija iz vlasti i opozicije i prezentuje samo zahtjeve i stavove oko kojih su se usaglasile predstavnice svih partija, može značajno doprinijeti unapređenju normi koje se tiču političkih prava žena.\n„Ono što ŽPM-u daje poseban ekskluzivitet na osnovu kojeg tražimo pravo pridruženog člana je što naše predstavnice, kada prezentuju stavove i predloge Mreže, ne predstavljaju svoje partije već ŽPM i prezentuju samo stavove oko kojih je postignuta saglasnost svih 18 subjekata koji je sada čine“, kaže se u saopštenju.\nNavodi se da ŽPM želi da učestvuje u radu Odbora za sveobuhvatnu izbornu reformu, kako bi pratila status svojih predloga za unapređenje položaja žena i odnos svih političkih subjekata prema njima.\nKako su kazali iz te organizacije, procenat žena u ovom sazivu parlamenta jasno je potvrdio da je neophodno usvajanje normi koje je ŽPM predložila, a oko kojih je unutar mreže postignut konsenzus svih političkih partija.\n„Naš cilj je da predložimo naša rješenja i da pratimo način na koji se o njima raspravlja i odlučuje, jer svaki korak i svaka izgovorena riječ u cilju unapređenja političkih prava žena su dio istorije borbe za ostvarivanje političkih prava žena u Crnoj Gori“, zaključuje se u saopštenju ŽPM.\nSkupština Crne Gore Ženska politička mreža


Ljubitelji električnih trotineta, skejtborda, haverborda i sličnih lakih vozila, kojih je sve više na ulicama RS-a , ubuduće će morati da posjeduju identifikacionu potvrdu i polisu osiguranja, a u protivnom će biti sankcionisani kao i svi drugi vozači koji se ne pridržavaju saobraćajnih propisa.\nPredviđeno je to izmjenama Zakona o bezbjednosti saobraćaja na putevima RS, za koje je zeleno svjetlo dala Vlada RS-a. Kako se navodi u nacrtu ovog dokumenta, laka lična električna vozila razvrstavaju se u četiri klase, a obaveza posjedovanja identifikacione potvrde za vozilo i polise osiguranja važi za sve kategorije, bez obzira na maksimalnu brzinu i sistem balansiranja.\nZamjenik direktora Agencije za bezbjednost saobraćaja RS Milija Radović istakao je za “Glas Srpske” da je, s obzirom na to da laka električna vozila postaju sve češći učesnici u saobraćaju, bilo neophodno donijeti propise kojima bi bilo precizirano ko može da upravlja njima, gdje mogu da se voze i parkiraju.\n– Identifikacionu potvrdu za upravljanje električnim trotinetima, skejtbordima i haverbordima građani će, pretpostavljam, dobijati na sličan način kao što vozači drugih vozila dobijaju saobraćajnu dozvolu. Polisa osiguranja je obavezna zato što i ovi vozači mogu nanijeti materijalnu štetu drugom licu ili ga povrijediti – kazao je Radović.\n– Ta vozila moraju imati ograničivače brzine. Ona do šest kilometara na sa, što je brzina kojom se kreću i pješaci, mogu se voziti trotoarom. Električna vozila koja se kreću brzinom do 25 kilometara na sat mogu da koriste biciklističku stazu ili da voze metar uz desnu ivicu kolovoza – objasnio je Radović.\n– Sama konstrukcija električnih trotineta je takva da moraju imati određene uslove za kretanje, a ne svrstavati ih sa pješacima. Što se tiče potvrde o poznavanju saobraćajnih propisa za električne trotinete, koji nemaju žmigavce i druge pokazivače, postavlja se pitanje koliko se oni mogu dovesti u znak jednakosti sa skuterom i mopedom – objasnio je Jaćimović.\n– Električni trotinet je kao stvoren za gradsku vožnju, jer mogu gdje god želim, dok autom uglavnom kasnim, jer su u gradu ogromne gužve u saobraćaju. S obzirom na to da se sve više ljudi iz tog razloga odlučuje na kupovinu električnog trotineta ili segveja, mislim da su propisi prijeko potrebni – kazala je Rakovićeva.\nKlase lakih električnih vozila:


KK Partizan neće igrati Evrokup!\nM. K.\t 12. avgusta 2016. 18:01\nOno što se šuškalo košarkaškim kuloarima izgleda da je dobilo i potvrdu, KK Partizan je odustao od takmičenja u Evrokupu i naredne sezone igraće u FIBA Ligi šampiona. Istim putem krenuće i Cedevita, prenose sportski mediji u Srbiji i regionu.\nKK Partizan neće igrati Evrokup sledeće sezone! Tim iz Humske doneo je odluku, posle pisma Košarkaškog saveza Srbije, da odustane od ovog takmičenja. Pod pretnjom da zbog suspenzije neće moći da registruju igrače, crno-beli su doneli odluku da izaberu drugačiji “evro” put.\nPre Partizana od Evrokupa su odustali AEK, Zelena Gora i italijanski klubovi, dok je još uvek neizvesna odluka Španaca.\nOd ovog Evrokupa odustaće i Cedevita, a velike su šanse da i Partizan i ovaj hrvatski tim igraju Ligu šampiona. Bez obzira što je žreb za ovo takmičenje održan, velike su šanse da bude ponovljen sa novim učesnicima.


SASTANAK PUN SIMBOLIKE Merkel, Renzi i Hollande pozvali na bližu saradnju unutar EU nakon Brexita - informativa.ba\nVijesti Svijet SASTANAK PUN SIMBOLIKE Merkel, Renzi i Hollande pozvali na bližu saradnju unutar EU nakon Brexita\nSASTANAK PUN SIMBOLIKE Merkel, Renzi i Hollande pozvali na bližu saradnju unutar EU nakon Brexita\nNjemčka kancelarka Angela Merkel, talijanski premijer Matteo Renzi i francuski predsjednik Francois Hollande pozvali su Evropu da na vanrednom samitu 16. septembra u Bratislavi pronađe novi zamah nakon Brexita te da okrene leđa populistima koji Bruxelles krive za sve probleme.\nGovoreći u ponedjeljak na nosaču aviona Garibaldi, uz talijanski otok Ventotene, Merkel, Renzi i Hollande pozvali su na bližu suradnju u pitanjima sigurnosti i bolje mogućnosti za mlade.\nNa sastanku punom simbolike, troje lidera posjetili su Ventotene kako bi položili vijenac na grob Altiera Spinellija, talijanskog intelektualca koji je zagovarao federalnu Evropu.\nPotom su se ukrcali na Garibaldi, nosač koji sudjeluje u evropskoj misiji borbe protiv trgovaca ljudima.\nMerkel je susretom s Renzijem i Hollandeom u Italiji započela seriju susreta s državnicima zemalja Evropske unije u sklopu koje bi se u subotu u Mesebergu pored Berlina trebala sastati i s tehničkim predsjednikom hrvatske vlade Tihomirom Oreškovićem.\nMerkel ove sedmice putuje u četiri države, a primit će državnike iz još šest zemalja.\n"Ova radna sedmica kancelarke Angele Merkel je u znaku razgovora o Evropskoj uniji", rekao je glasnogovornik savezne vlade Steffen Seibert, prenosi Hina.\nRazgovori služe za pripremu neslužbenog samita Evropske unije koji bi se 16. septembra trebao održati u Bratislavi.\nOna je na zajedničkoj konferenciji za novinare rekla da Evropska unija treba učiniti više kako bi garantirala i unutarnju i vanjsku sigurnost suočena s opasnošću od terorizma.\n"Osjećamo da smo suočeni s islamskim terorizmom, suočeni s građanskim ratom u Siriji, da moramo učiniti više za našu unutarnju i vanjsku sigurnost", rekla je Merkel.\nRenzi je kazao da mnogi populisti "Evropu drže odgovornom za sve što krene krivo". "Imigracija - kriva je Evropa, ekonomija je loša - kriva je Evropa. Ali to nije tako".\nRenzi je naglasio da uprkos Brexitu s Evropom "nije gotovo". On je kazao kako su "mnogi mislili da će nakon Brexita s Evropom biti gotovo. To nije slučaj".\nMerkel je kazala kako i ona i njene kolege "poštuju odluku Velike Britanije", ali da isto tako žele "sigurnu i prosperitetnu Evropu".\nMeđutim, pitanje kako Evropu učiniti prosperitetnom podijelilo je tri zemlje.\nRenzi i Hollande žele veću fleksibilnost za koju smatraju da bi pomogla rastu, dok Njemačka drži da se evropska budžetska pravila moraju strogo poštivati.\nHollande je naglasio potrebu da se EU zaštiti od nasilja jačanjem granica i razmjenom obavještajnih podataka.\n"Da bi imali sigurnost moramo imati granice koje se kontroliraju" stoga radimo na jačanju zaštite granica.Želimo i više koordinacije u borbi protiv terorizma". rekao je Hollande.\nNaglasio je kako je najveći rizik za Evropu fragmentacija, egoizam i podjele.\nOznake: #Merkel #Renzi #Hollande #EU #Saradnja #Brexit


VUČIĆ JE USPEO ONO ŠTO TADIĆ I JEREMIĆ NISU MOGLI, USPEO DA NAMETNE DA SE ČUJU SRPSKI ARGUMENTI! - Beograd24\nAutor admin\t Objavljeno Sep 6, 2020\nVesić: Sporazum između Beograda i Pištine je VELIKA POBEDA ZA SRBIJU!\n“Pre osam ili deset godina jedino pitanje koje se postavljalo pred Srbiju kada je u pitanju međunarodna zajednica jeste kada će se priznati samoproglašena nezavisnost Kosova i Metohije. Vučić je za ovih osam godina uspeo da vrati pitanje KiM na sto najvećih svetskih sila”, rekao je Vesić za TV Pink.\n“Vučić je uspeo da nametne da se čuju srpski argumenti i da se o njima razgovara u najvećim svetskim metropolama. Ovo nije bilo moguće da se zamisli za vreme vladavine Borisa Tadića ili Vuka Jeremića jer su imali čitav niz loših poteza. Ovo je prvi pozitivan sporazum za Srbiju kada je u pitanju Kosovo i Metohija posle više od jednog veka”, rekao je Vesić.\n“Da li ste mogli da zamislite da Boris Tadić kaže američkom presedniku da ne želi da potpiše samoproglašenu nezavisnost, kao što je to uradio Aleksandar Vučić i da ga sutra američki predsednik primi? To govori o tome da naš predsednik i Srbija imaju veliki ugled u međunarodnoj zajednici”, rekao je Vesić.\n“Ali sada prvi put u taj proces ulazimo sa velikim samopouzdanjem jer vidimo da se glas Srbije čuje”, kazao je Vesić.\n“Ovaj sporazum će ostati zapamćen kao prekretnica kada je u pitanju položaj Srbije u međunarodnoj zajednici i kada je u pitanju trajno rešavanje pitanje Kosova i Metohije”, naveo je Vesić.\n“To znaci jedinstven protok robe i radne snage, nema carina, kada neki strani investitor dođe u Srbiju on ne računa samo na naše tržište već i Severne Makedonije ili Albanije. Najvažniji američki fond otvara kancelariju u Beogradu, čime će se investirati u privredu regiona a najviše će dobiti Srbija”, zaključio je Vesić.


Uspešna realizacija javnih radova u Leskovcu ~ LesBuild - Leskovac Construction Updates\nHome » leskovac brdo hisar javni radovi » Uspešna realizacija javnih radova u Leskovcu\nBy leskovacbuild 07:03 No comments\nLESKOVAC – Na području Jablaničkog okruga, u 21 javnom radu, angažovana su 273 lica, a radovi se odvijaju po utvrđenom planu.\nJovan Stošić, organizator Programa zapošljavanja u NSZ u Leskovcu, ističe da je urađeno sve što je planirano i zato se očekuje da plan janvih radova bude u potpunosti ostvaren.\n- U Leskovcu se najviše radi na uređenje trim staze na Hisaru, poznatom brdu, u dužini od 550 metara – podseća Stošić. On dodaje da će brdo Hisar, omiljeno izletiše Leskovčana, biti potpuno uređeno, da će dobiti novi izgled i biće privlačnije za brojne ljubitelje prirode.\nNa području opštine Leskovac, u javne radove je uključeno 145 radnika, a ukupna vrednost osam projekata je oko 22 miliona dinara.\nOd ostalih sredina, pomenimo opštini Lebane gde će tokom letnjih meseci biti završeni radovi na izgradnji vodovodne mreže u Mesnoj zajednici “Šumane”, napravljena ograda u OŠ “Vuk Karadžić” i očišćen kanal u Mesnoj zajednici Veliko Vojlovce, a ukupna vrednost radova je sedam miliona dinara.\nNacionalna služba za zapošljavanje za realizaciju projekata javnih radova u Lebanu izdvojiće 4,5 miliona dinara, dva miliona je učešće lokalne samouprave, a meštani Mesne zajednice “Šumane” ulažu milion dinara. U Lebanu je u javnim radovima angažovano oko šedeset radnika sa evidencije Nacionalne službe za zapošljavanje u ovom kraju.\nPored Leskovca, javni radovi se odvijaju u Lebanu, Bojniku, Medveđi, Vlasotincu i Crnoj Travi – saznali smo u NSZ, filijali u Leskovcu.


Atina: Uhapšeno 100 osoba, usledili protesti\nGrčka policija je u sredu uhapsila 100 osoba koji su ilegalno zaposele napuštenu vilu Amalija u Atini, stecište anarhista i radikalnih levičara, što je pokrenulo proteste na kojima su demonstranti zauzeli sedište jedne stranke iz vladajuće koalicije.\nJoš nekoliko desetina aktivista okupilo se blizu jednog napuštenog objekta (skvota) u centru grčke prestonice, a očekuju se i drugi protesti, navodi Tanjug.\nPolicija je prošlog meseca ispraznila oronulu vilu Amalija, koja je ilegalno naseljena više od dve decenije. Hapšenje je izvršeno nakon što se 150 ljudi u sredu ujutro ponovo uselilo u tu zgradu, pa je policija morala ponovo da ih iseli, prenosi Rojters.\nU znak odmazde, demonstranti su zauzeli šedište Demokratske levice, najmanje partije u grčkoj vladi, i okačili transparent u kome izražavaju solidarnost. Policija je saopštila da je na tom mestu privedeno oko 40 ljudi.\nGnevna omladina je, potom, blokirala ulaz u jedno od ministarstava, gde je premijer Antonis Samaras trebalo da održi konferenciju za novinare koja je počela sa zakašnjenjem.


Dimitrov: Nemamo ništa da dobijemo ako susedi ne uspeju - European Western Balkans\nNikola Dimitrov; Foto: European Western Balkans\nLONDON – Ministar spoljnih poslova Makedonije Nikola Dimitrov rekao je na panel diskusiji na Samitu lidera Zapadnog Balkana da Makedonija ne dobija ništa ukoliko susedi ne uspeju ili propuste priliku, preneo je RTS.\n“Ne treba menjati istoriju ili geografiju, već oblikovati budućnost, mi smo tako pristupili regionu i susedima. Makedonija ne može da bude uspešna ako Balkan ne uspe, ništa ne dobijamo ako sused ne uspe ili propusti priliku”, rekao je Dimitrov na panelu tink tenka “Čatam haus” u Londonu.\nDimitrov je istakao da Makedonija teži da ima jake domaće institucije i da postane evropska demokratija, što je prioritet nad pridruživanjem Evropskoj uniji.\nMinistar je rekao da je Makedonija na razne načine pokušala da ide napred, svaki od kojih je propao – ignorisanje problema, oslanjanje na vreme kako bi se poboljšala situacija i pokušaji da kažu da je svet nepravedan.\nDimitrov smatra da je Balkan više ostrvo, nego region, jer je okružen državama članicama i da je previše proveo na političkoj periferiji, kao i da više nema luksuz da propušta prilike.\nČatam hausMakedonijaNikola DimitrovSamit u Londonu


UEFA Liga šampiona: Barselona sanja istorijski rezultat! - Meridianbet Vesti\nLIga Šampiona Author:\tCentrala Bg - 08/03/2017\nPrava reč za opis onoga šta treba da uradi Barselona da bi poništila ono što joj se dogodilo pre tri nedelje na Parku Prinčeva bi tek morala da se pronađe, a i bila bi upotrebljena prvi put.\nNijedna ekipa u istoriji UEFA Lige šampiona nije uspela da se oporavi u tolikoj meri da nadoknadi poraz od 4:0 u prvoj utakmici, što je rezultat kojim je PSŽ i bukvalno ”isprašio” Katalonce na svom terenu.\nZadatak deluje kao naziv popularnog serijala filmova ”Nemoguća misija”, ali Barselona u svojim redovima ima fudbalere koji su sposobni da u svakom trenutku i svakom protivniku zatresu mrežu, pa na Nou Kampu treba očekivati velika uzbuđenja.\nLuis Enrike u tom pogledu neće imati nikakvih problema, pošto su odsutna samo dvojica fudbalera – Žeremi Matje i Aleks Vidal, za razliku od trenera gostiju Unaija Emerija, koji nije siguran da li će zbog stanja povreda moći da nastupe Anhel Di Marija, Adrijen Rabio i Tijago Mota, ali bi na terenu Nou Kampa trebalo da se pojavi Tijago Silva.\nBarselona je imala tu nesreću da PSŽ jednu od svojih najboljih utakmica u poslednjih par sezona odigra baš protiv nje i praktično joj osujeti deseti uzastopni plasman u četvrtfinale Lige šampiona. Doduše, Blaugrana je u takmičenju nadigrala na svom terenu 14 poslednjih protivnika, a u grupi je na tri utakmice na Nou Kampu ostvarila gol razliku +15!\nOd debakla u parizu, Enrikeov sastav je pobedio u sve četiri ligaške utakmice i smenio Real na vodećem mestu u Primeri, postigavši čak 11 pogodaka u prethodna dva kola.\nUostalom, tim za koji igraju Lionel Mesi, Nejmar i Luis Suarez izaziva poštovanje čak i u ovakvoj, naizgled bezizlaznoj situaciji.\nPSŽ je u prvom okršaju verovatno prikazao najbolju fudbalsku predstavu ove sezone u oba evropska takmičenja, pogotovo ako se uzme u obzir ko mu je bio protivnik. Sve što bi Sveci trebalo da urade u revanšu se svodi na to da ne prime gol, ili bar ne onoliko koliko bi njihov protivnik želeo.\nMeđutim, njima uopšte nije lako zatresti mrežu u poslednje vreme. Naime golman Kevin Trap je uspeo da bude nesavladan na četiri od pet prethodnih utakmica i trenutno je jedan od oslonaca najtvrđe odbrane u šampionatu Francuske.\nVelika greška bi bila potceniti i napad Parižana, u kome se nalazi ove sezone impresivni Edinson Kavani, koji igra u životnoj formi i koji je u prvenstvu postigao čak 27 golova!\nBlaugrana na svojoj strani ima odlična bilans protiv francuskih protivnika na Nou Kampu – na deset prethodnih utakmica zabeležila je sedam pobeda i samo jedan poraz.\nSa druge strane, PSŽ je četiri puta slavio u Španiji, gde je u evropskim takmičenjima gostovao 12 puta, a samopouzdanje im uvećava to što su u 75% slučajeva prolazili dalje posle pobede u prvom susretu u svim evropskim duelima.\nOba tima imaju po tri pobede iz ukupno osam okršaja. Barselona je veliki favorit za pobedu u ovom susretu, ali šta je sa golovima? Meridianbet kvote se nalaze ovde.\nTags:Barselona, Edinson Kavani, Liga šampiona, Lionel Mesi, Luis Enrike, Luis Suarez, Meridianbet, Nejmar, Nou Kamp, PSŽ, Real, UEFA


Press Online :: Izložbe :: Izložba "Gospodin Pavle Beljanski" u Inđiji / print=true\nIzložba "Gospodin Pavle Beljanski" u Inđiji\nIzložba "Gospodin Pavle Beljanski (1892-1965)" autorki Jasmine Jakšić Subić i Marte Đarmati, kojom je tokom 2015. Spomen-zbirka obeležila 50 godina od smrti velikog kolekcionara i diplomate, od 20. maja biće prikazana u izložbenom prostoru Kuće Vojnović Kulturnog centra Inđija.\nPrvi put otkrivajući do sada manje poznate detalje iz biografije Beljanskog, postavka je tokom prošle godine izazvala veliku pažnju novosadske i beogradske publike.\nSačuvana arhivska građa iz Dokumentarnog fonda Spomen-zbirke Pavla Beljanskog, omogućila je dodavanje novih detalja koji olakšavaju sagledavanje njegove diplomatske karijere, kolekcionarske strasti, odnosa s porodicom i prijateljima.\nO tome prvenstveno svedoče pisma, dopisnice, fotografije i drugi artefakti, čijim se novim čitanjem i interpretacijom upotpunjuju saznanja o osnivaču jednog od najreprezentativnijih legata na prostorima bivše Jugoslavije.\nGostovanjem izložbe "Gospodin Pavle Beljanski" biće obeleženo i 15 godina uspešne saradnje sa Kulturnim centrom Inđija.\nTokom mnogobrojnih programa koje je Spomen-zbirka realizovala u saradnji s KCI i Galerijom Kuće Vojnovića, i koje je video veliki broj posetilaca, obe institucije su unapredile svoj muzeološki status, imidž u javnosti i ukazale na mnogobrojne aspekte prikazivanja savremene umetnosti i naše kulturne baštine, navedeno je u saopštenju Spomen-zbirke.


Novi Sad ima jedinstven festival: Iz topova ispaljivali prah u boji, i svetu poslali snažnu poruku (FOTO) - Naši u svetu\nNovi Sad ima jedinstven festival: Iz topova ispaljivali prah u boji, i svetu poslali snažnu poruku (FOTO)\nObjavljeno 13/08/19 u 08:00\nMeđunarodni dan mladih obeležen je Festivalom boja na novosadskoj plaži Štrand.\n“Međunarodni dan mladih ustanovljen je kako bi se skrenula pažnja da su mladi važni partneri u kreiranju promena i aktivnosti koji se njih tiču. Ovogodišnja tema je tranformacija znanja, ali mimo svega toga, mimo zagovaranja i osnaživanja mladih i organizacija za mlade, skretanje pažnje na mlade kao pozitivne činioce u društvu, smatramo da treba i da se zabavimo, da slavimo energiju, kreativnost, različitost mladih, što je i jedan od stubova Opens programa”, kaže PR menadžer Opensa Ivana Miloradov.\nU programu upravo su najviše uživali mladi, koji su besplatno dobijali kesice sa prahom u bojama, te se međusobno posipali njima, a najspektakularniji deo programa svakako je bio onaj kada su organizatori iz topova ispaljivali prah u boji, nakog čega je deo novosadske plaže Štrand bio obojen u najrazličitije nijanse.\n“Verujemo da kroz boje, kao metaforu, možemo da pokažemo na koji način mladi svakoga dana mogu svojom energijom, kreativnošću, idejama, stvarima koje rade i kojima se bave svakodnevno boje grad i svoju okolinu”, rekla je Miloradov.\nDani preobraženja Srba u Rumuniji: Stevan Tontić dobitnik najznačajnijeg priznanja Srba u Rumuniji\n11/12/19 u 11:30 0\nNajnovija inicijativa u Beču, odnosi se na gostujuće radnike – gastarbajtere i priznanja za njihov doprinos gradu.\n“Lična veza” sa Ivankom Tramp! Sa ovim čovekom imala aferu a…\n10/12/19 u 22:00 0\nNekadašnji agent britanske obaveštajne služne MI6 Kristofer Stil imao je "ličnu vezu" sa Ivankom Tramp.


Slijepima teško do posla - Glas Srpske\nDejan Jovičić 02.03.2021 06:28\nSRBAC - U Republici Srpskoj trenutno ima oko 300 nezaposlenih osoba iz kategorije slijepih i slabovidih lica, od kojih barem polovina aktivno ili povremeno traži posao, ali ne nailaze na razumijevanje društvene zajednice, bez obzira na podsticaje za njihovo zapošljavanje.\nOvo je izjavio predsjednik Saveza slijepih i slabovidih RS Branko Suzić, ističući da se godinama zalažu za izmjenu zakona kako bi se prioritetno omogućilo zapošljavanje lica sa najvećim stepenom invalidnosti, što je najavljivano kroz određene pravilnike, ali nikada nije stupilo na snagu.\n- Poslodavcima i privatnim subjektima se nude subvencije da zaposle slijepa lica, međutim, oni bježe od toga jer smatraju da nisu vični novim tehnologijama. Uspjeli smo u posljednjih desetak godina putem nadležnog fonda obezbijediti sredstva za samozapošljavanje u iznosu od 2.500 KM za oko 50 naših članova, ali je to nedovoljno da se pokrene biznis od kojeg će moći živjeti - rekao je Suzić na okruglom stolu u Srpcu koji je organizovan na temu položaja slijepih u društvu i mogućnostima njihovog radnog angažovanja. On je istakao da je zakonom predviđeno uspostavljanje zaštitnih radionica i radnih centara za teže invalide. Jedna od rijetkih radionica ovakvog tipa se nalazi u Centru za djecu i omladinu sa smetnjama u razvoju “Budućnost” iz Dervente, gdje se zapošljavaju slijepa i slabovida lica sa ograničenim radnim sposobnostima. Direktor Centra Vladan Popović rekao je da u njihovoj ustanovi djeluje osnovna i srednja škola za slijepu djecu iz cijelog regiona.\n- Nakon završetka škole uglavnom su prepušteni sami sebi i svako pokušava naći posao snalazeći se kako zna i umije, naročito ako ne upišu studije. Kod nas više nema specifičnih zanimanja poput telefoniste, pa je sada popularno zanimanje fizioterapeuta. Jedan broj ostane da radi kod nas u radionici baveći se raznim zanatima, jer se ipak lakše snađu u takvom okruženju nego u privrednim subjektima - kaže Popović.\nPredsjednik Opštinske organizacije slijepih i slabovidih lica iz Srpca Božidar Drinić rekao je da je u Srpcu potrebno riješiti radni angažman za četiri njihova člana.\n- Imamo par mladih ekonomista koji nemaju posao, a jedna od naših članica radi na pilani, iako su joj ugrađene čelične šipke uz kičmu, što predstavlja rizik za njeno zdravlje. Neke od naših članova smo uspjeli penzionisati prije vremena, tako da sada ostvaruju pravo na minimalnu penziju - kazao je Drinić.\nZamjenik načelnika opštine Srbac Vladimir Gužvić najavio je da će se kroz rad lokalnog parlamenta razmotriti donošenje preporuka da se lokalnim privrednicima omoguće dodatne subvencije za zapošljavanje slijepih i slabovidih lica prilikom raspisivanja budućih javnih poziva.\nRukovodilac Biroa rada u Srpcu Milanka Šnjegota Srdić rekla je da bi putem javnih poziva koje je nedavno raspisao Zavod za zapošljavanje RS mogla biti odobrena sredstva za jednog člana Opštinske organizacije slijepih i slabovidih iz Srpca.\n- Iz ove organizacije je najavljeno da će biti podnesen zahtjev za samozapošljavanje u iznosu od 5.000 KM i nadamo se da će zahtjev biti pozitivno riješen - kazala je ona.


“Starbucks” je “Nestle”-u prodao trajno pravo na prodaju kafenih i prehrambenih proizvoda na kojima godišnje ostvaruje prihode od dve milijarde dolara. Sporazum ne uključuje “Starbucks”-ove kafiće, ali će “Nestle” prema sporazumu preuzeti nekih 500 “Starbucks”-ovih radnika u Sietlu.\nTransakcija bi trebala biti zaključena do kraja godine, a dve strane još moraju dobiti regulatorne dozvole. "Zahvaljujući prisutnosti i ugledu “Nestle”-a globalni kafeni savez doneće “Starbucks”-ovo iskustvo u domove miliona novih klijenata širom sveta", kazao je direktor “Starbuccks”-a Kevin Johnson, prenosi "Poslovni dnevnik".\n“Nestle” će na osnovu tog sporazuma osigurati snažnu platformu za dalji rast u regiji Severne Amerike, navodi se u saopštenju švajcarske kompanije. "Transakcija predstavlja značajan korak za naše poslovanje s kafom, “Nestle”-ovu kategoriju proizvoda koja beleži najveći rast", istakao je izvršni direktor “Nestle”-a Mark Schneider.


Šest zapadnobalkanskih zemalja imaju snažan ekonomski potencijal za rast i konvergenciju sa EU, ali moraju da unaprede svoje ekonomske performanse, ocenila je Evropska banka za obnovu i razvoj (EBRD) u izveštaju o dijagnozi stanja ekonomija Zapadnog Balkana.\nEBRD je u Londonu domaćin trećeg Zapadnobalkanskog investicionog samita na kome učestvuje i premijerka Srbije Ana Brnabić.\nMeđutim, po EBRD, biće potrebne decenije - čak i po optimističkom scenariju, da taj region dostigne prosečan životni standard EU, prenosi N1.\nPuna konvergencija, kako se navodi, zahtevaće od zemalja Zapadnog Balkana utvrđenu i sveobuhvatnu "reformsku agendu" za unapređenje produktivnosti i investicija.\nSlaba produktivnost je osnovni problem koji koči ekonomski razvoj tog regiona posle godina nedovoljnih investicija, slabih institucija i nepovoljnog poslovnog okruženja. Najveći izazovi su u konkurentnosti i upravljanju.\nSlabe institucije i preveliko prisustvo države u nekim industrijama, onemogućavaju privatni sektor, koji daje glavni doprinos ekonomskoj proizvodnji, da dostigne pun potencijal. U izveštaju se navodi da je produktivnost privatnog sektora na Zapadnom Balkanu na samo 60 odsto nivoa u EU, i to kod prerađivačke industrije 55 odsto, a kod usluga 70.\nUnapređenje produktivnosti i rasta sprečavaju prezaduženost preduzeća, "slaba inkluzija mladih", nelojalna konkurencija sive ekonomije, korupcija, glomazna poreska administracija, problemi sa isporukama struje i ograničeni prostup finansiranju.


Vesti Autor:N1 Beograd23. jun. 202110:4521 komentara\nUrednica portala Kossev Tatjana Lazarević ocenjuje da je Vučićev govor bio „višeslojan školski primer idealnog govora za selektivnog slušaoca, kakav je prosečan konzument vesti u Srbiji i u regionu, u šta, nažalost, spadaju i intelektualci“.\n„Ako se učitava samo jedan sloj onoga što je kazao, nikako ne informiše javnost, već je dezinformiše i navodi slušaoca na pogrešan trag. Njegove poruke je jako važno razumeti kroz tu dvojslojnost, on ima poruke za ciljane javnosti, istovremeno ih saopštava svojim biračima, međunarednim partnerima, opoziciji. Njegove poruke treba vrlo pažljivo prevesti i razumeti ih kao celokupnu poruku… Njegov svaki govor je uspešan, nekada više, nekada manje, on ne priča tek tako, već vrlo precizno poručuje, osim što ima veoma veliku medijsku pismenost, on je za svaki svoj govor i pripremljen“, kaže Lazarević u Novom danu na TV N1.\nKomentarišući Vučićevu izjavu da je jedino rešenje u pregovorima sa Prištinom kompromisno, ali da ne zna šta je kompromis, Bogdanović smatra da ako „glavni pregovarač, koji pregovara u prethodnih devet godina i niko ne zna šta je ispregovarao, i sam prizna da ne zna šta je kompromis, onda se običan građanin pita čemu pregovori“.\n„Mi treba da znamo šta treba da bude interes Srbije u tim pregovorima, šta su crvene linije… Crvene linije treba da budu, sem nepriznavanja Kosova, da Kosovo ne sme da bude članica UN, da Kosovo ne bude unitarno – da Srbi ne smeju da imaju nikakva prava, ali bojim se da je to sad sve kasno, jer Briselski sporazum je mnogo toga poništio“, ukazuje Bogdanović.\nPodseća da je Briselskim sporazumom Kosovo dobilo pozivni broj, regulisana su pitanja iz energetike, a nije formirana Zajednica srpskih opština na šta se obavezala prištinska strana.\n„Kad potpišete dokument da prihvatate sve to, a sa druge strane ne dobijate ništa – vrlo je teško u ovom trenutku staviti da to budu crvene linije“, navodi Bogdanović.\nOn smatra da je Ahtisarijev plan, kada se pogleda sa ove distance, „bio dobar, samo nije dobar u onom delu gde se traži nezavisnost Kosova, jer takva zaštita kroz Ustav i zakone Kosova za srpsku zajednicu, retko gde postoji u svetu, budimo realni, samo što se to na terenu ne sprovodi i nije implementirano na adekvatan način“.\n„Tehnički pregovori koji su počeli 2011. su išli u tom pravcu, da to što piše u Ahtisarijevom planu, sem nezavisnosti Kosova, bude implementirano u korist srpske zajednice, pre svega kada se radi na zašiti kulturno-istorijskih spomenika, slobodi kretanja, poštovanja ljudskih i manjinskih prava. U tom pravcu treba da se ide, i velika je greška što su 2012. godine sa tehničkog nivoa pregovori podignuti na politički nivo i počelo je odmah da se priča o statusu Kosova, a nismo rešili one goruće probleme sa kojima se Srbi svakodnevno susreću na terenu“, ističe Bogdanović.\nZamrznuti konflikt najmanje koristi Srbima na Kosovu\nA komentarišući Vučićevu izjavu da se plaši zamrznutog konflikta, Bogdanović poručuje da je protiv zamrznutog konflikta i dodaje da on najmanje koristi Srbima na Kosovu, „dokle god bude zamrznut konflikt biće nas sve manje“.\n„Ako smo potpisali Briselski sporazum, dogovorili ZSO, ne vidim razlog zašto se i dalje pregovara o tim temama, moramo ići dalje. Čemu idemo dalje u pregovore, ako ono što je osnovno i najviše neophodno srpskoj zajednici nije implementirano“, kaže Bogdanović.\nLazarević ukazuje da je reč „zamrznut konflikt“ postala „stereotipija u prethodnih 20 godina“.\n„Nikome od Srba nije u interesu nikakav konflikt, pa ni zamrznut, i oni svoj život u poslednjih 20 godina ne vide kao nikakav zamrznuti konflikt. Ovde se život veoma dinamično odvija, uz teškoće, one su postojale i tokom rata i pre rata i vekovima unazad. Deo tog kosovskog mita jeste na strašnom mestu postojati, ne nužno uvek u ratu, ali pristajati na teške uslove života. Nisam videla Srbe koji banalizuju, pojednostavljuju svoj život na Kosovu kroz priču o zamrznutom konfliktu“, ističe Lazarević.\nAleksandar VučićdijalogGoran BogdanovićizveštajKosovoSrbijaTatjana Lazarevićzamrznut konflikt


Brodovi Mornarice Kineske narodnooslobodilačke vojske (REUTERS/Hugh Gentry)\nKina je u utorak vratila podvodni dron koji je zaplenila prošle nedelje u međunarodnim vodama u Južnom kineskom moru.\nPortparol Pentagona Piter Kuk rekao je da se transfer dogodio u istoj oblasti u kojoj je Kina pokupila dron koji meri salinitet vode i temperaturu mora.\n"Incident nije u skladu sa međunarodnim pravom i profesionalnim standardima ponašanja mornarica na moru", rekao je Kuk u izjavi. "Sjedinjene Države predočile su te činjenice Kinezima preko prikladnih diplomatskih i vojnih kanala i pozvale kineske vlasti da se prilagode svojim obavezama u skladu sa međunarodnim pravom i uzdrže se od daljih napora da ometaju legalne aktivnosti SAD".\nMinistarstvo odbrane Kine saopštilo je u utorak da je transfer izveden "glatko" nakon "prijateljskih konsultacija" između dve zemlje.\nMinistarstvo je ranije saopštilo da je jedno od njihovih plovila opazilo komad "neidentifikovane opreme" u moru i zadržalo ga zbog "bezbednosti plovidbe".\nIncident sa dronom podigao je novu zabrinutost i među saveznicima u Aziji zbog kineskog pojačanog vojnog prisustva u Južnom kineskom moru i zbog onoga što kritičari nazivaju agresivnim odgovorom Pekinga na pomorsko nadmetanje u regionu.\nBruneji, Filipini, Vijetnam i Malezija pozivaju se na svoja prava na ribolov i eksploataciju minerala u regionu, a mnoga od njih se preklapaju.\nI dok Vašington nije zauzeo zvaničnu poziciju povodom ovog rivalstva suvereniteta, od američke mornarice je zatraženo da štiti gusto koriščene međunarodne pomorske linije u regionu. Obamina administracija je takođe reagovala zbog napora Kine da uveća svoje pomorsko prisustvo u toj oblasti. Kina je poslala vojnu opremu u oblasti na koju druge vlade regiona polažu pravo.


Politička platforma „Solidarnost“ izlazi na izbore u Beogradu - SOLIDARNOST\nPolitička platforma „Solidarnost“ izlazi na izbore u Beogradu\nPolitička platforma „Solidarnost“ najavila je danas izlazak na gradske izbore u koaliciji sa „Ne davimo Beograd“\nDanas je u prostorijama Medija centra u Beogradu održana konferencija za štampu na kojoj su učestvovali predstavnici političke platforme Solidarnost, pokreta Ne davimo Beograd (NDB) i slovenačke stranke Levica.\nMarko Miletić iz „Solidarnost“ je kao moderator podsetio na to da je Solidarnost pre dva meseca sa Ne davimo Beograd potpisala sporazum o zajedničkom promovisanju platforme Za dobar grad, sa namerom da ponudi političku opciju drugačiju od svih postojećih aktera, dok je na republičkom nivou „Solidarnost“ je u pregovorima sa progresivnim političkim akterima u cilju formiranja zeleno-leve liste.\nPortparol „Solidarnosti“, Miloš Baković Jadžić je naglasio da građani Srbije decenijama preživljavaju raspadanje društva i rastakanje države. U tom periodu su sve garniture na vlasti uvećavale socijalne nepravde i nejednakosti i vodile politike koje su bile centrističke i desničarske, dok članovi „Solidarnosti“ žele da ponude politike zasnovane na principima istinske društvene jednakosti, široke političke participacije, ekološke održivosti, rodne ravnopravnosti i međunarodne solidarnosti.\n„Sada se okupljamo da bismo najzad ponudili te politike i pravu društvenu alternativu koja u prvi plan može da stavi interese najširih slojeva društva, ljudi koji žive od svog rada. Mi se borimo za dostojanstvene zarade, za bolje uslove rada, za sigurne i smislene poslove. Borimo se za kvalitetno, svima dostupno i javno finansirano zdravstvo“, izjavio je Baković-Jadžić.\nPo njegovim rečima, „Solidarnost“ je posvećena idealima socijalne pravde, slobode i jednakosti jer bez njih nema zdravog društva, a izborni proces vide kao borbu za povratak institucija u ruke građana i građanki, kojima one stvarno pripadaju.\nBaković Jadžić je najavio da će se „Solidarnost“ u praksi zalagati za alternativno radno zakonodavstvo, više smislenih i održivih poslova za sve, za radne sudove, platu za život i za alternativne forme vlasništva u privredi, odnosno jačanje savremenog zadrugarstva i radničkog akcionarstva, pojasnivši i kako članovi platforme planiraju da nabrojane temeljne vrednosti prevedu u politike upravljanja gradom.\nBaković Jadžić je objasnio da Solidarnost vidi partnera u pokretu Ne davimo Beograd zbog poverenja stečenog u dosadašnjoj saradnji članova na raznim nivoima, i zajedničkog uverenja da su ekonomska i ekološka transformacija neodvojive. Portparol „Solidarnosti“ istakao je značaj podrške slovenačke Levice „Solidarnosti“ i pokretu Ne davimo Beograd.\nLuka Mesec, jedan od koordinatora slovenačke Levice, skicirao je propast levice i uspon desnice koji je karakterisao kraj dvedesetog i početak dvadesetprvog veka, i pokušaj povratka levice na političku scenu u proteklih desetak godina. Mesec je uporedio autoritarnu vladavinu Janeza Janše sa modelom vlasti koji su uspostavili Vučić i Orban, objašnjavajući poteškoće koje takve političke struje predstavljaju za levicu.\nMesec je skrenuo pažnju na to da je Levica danas treća najpopularnija stranka u Sloveniji i stranka koja će u koaliciji sa drugim akterima najverovatnije oboriti sa vlasti Janeza Janšu u aprilu. Koordinator Levice je govorio i o konkretnim uspesima ove partije Sloveniji, uključujući rast plata i penzija, zabranu rada nedeljom i uspešnu odbranu voda.\n„Verujem da sa triangulacijom naših politika uspostaviti novu snagu i nov politički model koji neće uništavati čoveka i životnu sredinu. Mi smo demokrati, ekolozi i socijalisti“, izjavio je Mesec.\nBiljana Đorđević iz Ne davimo se fokusirala na povelju Za dobar grad, na čijoj promociji Solidarnost sarađuje sa NDB-om. Po njenim rečima, cilj ove povelje je da ponudi rešenja za postojeće probleme koja bi omogućila „da Beograd bude ponovo naš, slobodan, ali pre svega dobar grad“. U okviru te borbe, Solidarnost se fokusira na poboljšanje socioekonomskih uslova života i socioekonomskih prava, u okviru kojih je borba za radna prava najistaknutija, rekla je Đorđević.\nOna je podsetila na to da je Beograd grad u kom su socijalne razlike vidljive na svakom koraku i u svim oblastima života i istakla da grad ne može biti pravedan ako nije demokratski, ni zelen ako nije pravedan, i da se osnovni principi i ideali, koje Ne davimo Beograd deli sa „Solidarnošću“, neodvojivi. Jedino politika u interesu svih može doneti željene ciljeve.\n„Pravedan i solidaran grad je grad u kome glavnu reč vode građani koji u njemu žive, a ne korumpirana i kriminalna politička elita i sumnjivi investitori“, poentirala je Đorđević.


OBA udarila na slobodu medija - Glas Srpske\nDarko Momić 27.06.2019 08:16\nBanjaluka - Izvršni obavještajni odbor koji čine predsjedavajući Savjeta ministara u tehničkom mandatu Denis Zvizdić i njegovi zamjenici Mirko Šarović i Vjekoslav Bevanda trenutno je jedini nadležan za kontrolu rada Obavještajno-bezbjednosne agencije BiH i jedini može da provjeri da li su tačne tvrdnje predsjedavajućeg Predsjedništva BiH Milorada Dodika da OBA prisluškuje medije u BiH.\n- Ono što je predsjedavajući Predsjedništva BiH Milorad Dodik rekao da se određeni mediji prate kako bi se određeni ljudi satanizovali je izvod iz “pres klipinga” koji radi svaka ozbiljna institucija, a koji je njemu neko nakaradno protumačio. Dakle, riječ je o izvještajima medija koji se odnose na određene stvari iz oblasti bezbjednosti i nije riječ ni o kakvom obavještajnom praćenju određenih medija - rekli su za “Glas Srpske” iz OBA.\n- OBA BiH je skoro pune dvije godine bez prave parlamentarne kontrole, zato što ne funkcioniše Zajednička komisija Parlamenta BiH za nadzor nad radom OBA. Pošto poslije izbora nisu konstituisane parlamentarne komisije, u ovom trenutku samo Izvršni obavještajni odbor ima nadležnost da od OBA traži informaciju da li je pratila i prisluškivala medije. Volio bih da vidim da li će to uraditi - kaže Nović.\n- Prisluškivanje i nadziranje medija, s namjerom manipulisanja novinarima, teško je ugrožavanje slobode medijskog izvještavanja, gušenje slobode riječi i zastrašivanje novinara - saopšteno je iz UO Savjeta za štampu u BiH.\n- Potpuno sam siguran da je ta informacija tačna. Interesantan je spisak medija i razlog da se prate. Na tom spisku nema čuvenog “Žurnala”, medija koji je blizak toj ekipi, a na spisku su RTRS i “Dnevni avaz” i jasno je zašto su tu - rekao je Mihailović.\nGlavni i odgovorni urednik “Dnevnog avaza” Kenan Kešmer istakao je da će, ako se Dodikova izjava ispostavi kao tačna, to biti jasan dokaz da je OBA, umjesto demokratskih, prihvatila prakse diktatorskih režima. - Ako se ispostavi da je ovo tačno, a u prilog ide i broj protokola odluke OBA, biće to još jedan dokaz da je BiH potrebna ozbiljna i korjenita reforma obavještajnog sektora - ocijenio je Kešmer.\n- Ako bude utvrđeno da je tačna, zatražićemo i zaštitu međunarodnih medijskih udruženja, ali i kažnjavanje odgovornih za pokušaj gušenja slobode riječi - poručio je Pavković.\n- Nisam ja ništa proveravao što je Dodik rekao, nego jednostavno imam dodatna saznanja da je to praksa. Meni je to malo iznenađujuće da se na taj način zloupotrebljava sistem bezbednosti koji ima mnogo prečih poslova u samoj BiH - rekao je Vučelić.\n- S druge strane, još veću zabrinutost budi to što član Predsjedništva BiH iznosi podatke o agenciji BiH koja bi trebalo da bude pod kontrolom organa BiH. Očekujemo što hitniju istragu nadležnih organa i što hitnije oglašavanje kako OBA tako i drugih poluga koje su dužne da se oglase u vezi sa ovim slučajem - rekao je Simić.


Privedene dve osobe koje su vredjale učesnike manifestacije protiv homofobije\nBeta 17. maja 2017. 16:00\nPolicija je danas u Beogradu privela dve osobe zbog incidenata na manifestaciji povodom Medjunarodnog dana protiv homofobije, transfobije i bifobije, saopštio je MUP Srbije.\nPrema navodima policije, na štandu Labrisa na Trgu Republike, jedna osoba poprskala je pivom grčke turiste, a druga je nasilno oduzela balon od aktivista te organizacije.\n„Policija je odmah privela ove osobe i protiv njih će, nakon konsultacija sa nadležnim tužilaštvom, biti preduzete odgovarajuće mere“, navodi se u saopšetenju.\nBeogradska policija identifikovala je tri osobe, medju kojima dvojicu maloletnika, koje su 29. aprila u centru Beograda napale G.Š. Protiv osumnjičenih za nanošenje teških telesnih povreda nadležnom tužilaštvu podneta je krivična prijava.\nTakodje, policija je rasvetlila i napad na N.M. u Požeškoj ulici. Protiv te osobe koja je juče u Požeškoj vredjala, ismevala i gurala N.M. po nalogu tužilaštva podnet je zahtev za pokretanje prekršajnog postupka.\nKako je saopšteno, policija radi i dalje na rasvetljavanju napada na transrodnu osobu, koji se dogodio pre 10 dana u centru grada. Pregledani su svi snimci sa okolnih kamera i identifikacija je u toku.


Tanjug 24. jula 2021. 10:13\nBEOGRAD – Papirna knjiga nikada neće umreti, samo će određeni postotak čitalaca koristiti i elektronske knjige, smatra Ivan Dabetić, direktor Digitalnog sektora u izdavačkoj kući Laguna i njenom knjižarskom lancu Delfi.\nU nastavku serije razgovora agencije Tanjug sa piscima, izdavačima i stručnjacima o trenutnom i budućem međuodnosu papirnih i elektronskih knjiga, Dabetić je rekao da još uvek nema jasnih pokazatelja da e-knjiga potiskuje štampana izdanja.\n„Siguran sam da ćemo i mi imati sličan scenario kao SAD: porast papirnih knjiga neće stati… a isključivo elektronska izdanja će koristiti najviše korisnici koji ranije nisu imali naviku čitanja“, ocenio je Dabetić.\nPrema njegovim rečima, u inostranstvu elektronska knjiga nema primat ni u jednoj državi, pa je tako 2019. godine u SAD 72 posto odraslih pročitalo knjigu u nekom formatu, od toga 37 posto samo štampanu, 28 posto voli oba formata, dok samo sedam posto koristi isključivo e-izdanja.\n„Ako uzmemo u obzir da je promet 2019. godine na knjige u Americi iznosio 26 milijardi dolara, od toga su elektronske činile 7,48 posto prometa, što nije zanemarljivo“, naglasio je Dabetić.\nU svetu je po državama slična statistika: najviše se čitaju ljubavni i erotski romani, drame, trileri, fantastika, horori…, a najviše u e-knjigama uživaju korisnici od 25 do 45 godina, naveo je Dabetić.\nPrednost e-knjiga je laka prenosivost u mobilnom telefonu ili tabletu, u koje staju čitave biblioteke i rečnik, moguće je podešavanje veličine slova i vođenje zabeleški, a pri tome je 50 posto jeftinija od štampanog izdanja i dobra je za zaštitu životne sredine.\n„S druge, e-knjige ne uključuju čula na način na koji to radi štampana knjiga: Vi osećate. Mirišete. Pamtite taj osećaj. To sve čini nekakvu dobru urezanu naviku, što je vrlo lepo, i mi zaista poštujemo obe kategorije čitalaca“, naglasio je Dabetić.\nKod nas je većina autora i dalje okrenuta štampanim knjigama, ali kako e-knjige dobijaju sve više korisnika, tako i servisi sve više naslova domaćih pisaca. Dabetić smatra da je „potrebno vreme i za autore i za čitaoce da prihvate e-knjige kao još jedan izbor formata za čitanje“.\nKao idejni tvorac i rukovodilac Eden buks, Dabetić kaže da Lagunina aplikacija za elektronske knjige trenutno ima preko 1.200 izdanja, da su donedavno objavljivali tri do četiri e-knjige mesečno, a trenutno rade mnogo više zbog veće potražnje.\n„Kod nas elektronske knjige tek dolaze, korisnici se tek upoznaju sa Kindlom, servisima poput Edena, ali papirna knjiga je i dalje dominantna. Strani autori su popularniji od domaćih, korisnici vole dramu, triler, ljubavne romane, potom naučnu fantastiku i horore“, otkriva Dabetić.\nUpitan kakva je budućnost oba formata, Dabetić je ocenio da su „štampane knjige na ovom svetu da ostanu, ne da umru“, i da je siguran sam da se nikada neće desiti da papirna izdanja nestanu, a da ih zamene audio ili elektronska.\n„E-knjige će svakako privući nove čitaoce, ali će naći mesto i kod već postojećih čitalaca. Devet od deset čitalaca koji pročitaju dobru e-knjigu, kupiće je i u papirnom izdanju, tako da štampane knjige neće pretrpeti veliki finansijski gubitak“, očekuje Lagunin stručnjak.\nPrema njegovim rečima, pojava podkasta je okidač za veliki rast trećeg formata – audio knjige, koje ima čak 100 posto izdavača u SAD, dok se kod nas navikavamo na njih uporedo sa e-knjigama.\n„Audio-knjige nisu konkurencija elektronskim ili štampanim, iako imaju devet puta veći porast od e-knjiga. Audio-knjige su samo još jedan sjajan format koji privlači nove korisnike. Kao i e-knjige, tako će i audio-knjige naći svoje mesto kod čitalaca“, zaključio je Dabetić.


Poljoprivrednicima isplaćen prvi novac iz evropskih fondova - Domaćinska kuća\nPoljoprivrednicima isplaćen prvi novac iz evropskih fondova\nMinistar Branislav Nedimović se, u okviru sajamskih aktivnosti na 86. Sajmu poljoprivrede, sastao sa zamenicom šefa Delegacije EU u Srbiji Matejom Norčić Stacmar.\nIlustracija: Branislav Nedimović i Mateja Norčić, foto: Ministarstvo poljoprivrede\nZamenica šefa Delegacije EU u Srbiji Mateja Norčić Stacmar je navela da je Srbija u 2018. ostvarila izvoz na tržište EU vredan 1,3 milijarde evra i da to je pokazatelj puta Srbije ka Evropskoj uniji.\nNorčić Stacmar je navela da Delegacija EU pomaže Srbiji, ne samo u pogledu propisa i standarda, već i na modernizaciji poljoprivrede i prerađivačke industrije. Jedan od načina pomoći u tom smislu je i IPARD projekat, kao instrument za razvoj ruralnog turizma.\n“Tu nije samo novac u pitanju, već kroz projekat ”EU za tebe” dajemo mehanizaciju, traktore, konkretno 15 traktora biće dodeljeno, potom kombajni, tresači višanja. Reč je 175 miliona evra bespovratnih sredstava za male poljoprivrednike, a na vama samima je kojom brzinom će te raditi, onako kako ste sami sebi zadali i kako se od vas to očekuje” podsetila je Norčić Stacmar i dodala da je više od dve trećine srpskih proizvoda plasirano na tržište EU i na tržište CEFTE.\n„Sa uvođenjem evropskih propisa u oblasti zaštite bezbednosti hrane veća je mogućnost da poljoprivredni proizvodi budu plasirani na tržište EU i budu konkurentniji.“ rekla je Norčić Stacmar podsećajući da je Srbija već dobila stotinu miliona evra za razvoj poljoprivrede, te pohvalila trgovinsku razmenu između EU i Srbije.


S ALIBIJEM U HAGU ILI SARAJEVU\n2004-11-09 HAG/DEN HAAG\nKad i gde će početi sudjenje Radovanu Stankoviću-Raši zavisi od odluke posebnog Raspravnog veća koje je u Tribunalu zaduženo za rešavanje zahteva o ustupanju predmeta nacionalnim pravosudjima u bivšoj Jugoslaviji\nZa sudjenje Radovanu Stankoviću zvanom Raša, optuženom za silovanja i porobljavanja Bošnjakinja u Foči, spremni su i odbrana i optužba ali datum početka sudjenja nije poznat ni nakon današnje konferencije o stanju u postupku. Razlog je zahtev tužilaštva, podnet pre dva meseca, da se ovaj predmet ustupi Državnom sudu BiH, o čemu posebno sudsko veće Tribunala - formirano za razmatranje takvih zahteva - još nije donelo odluku.\nOdbrana Radovana Stankovića protivi se tom zahtevu ocenjujući da je u suprotnosti sa Statutom i pravilima postupka Tribunala. Prema rečima Stankovićevog branioca Milenka Radovića, “optuženi je u pritvoru dve i po godine, odbrana je pre šest meseci bila spremna za sudjenje”, a statut Tribunala optuženom garantuje pravo da mu se sudi “bez nepotrebnog odlaganja”.\nOptuženi i njegov branilac uz to imaju primedbe i na nadležnost Veća za ratne zločine Državnog suda BiH, kome bi predmet trebalo da bude ustupljen. Jedini nadležan sud u BiH, bi prema njihovoj oceni, mogao da bude Okružni sud u Trebinju, jer je tamo “zločin, navodno, počinjen i optuženi se na toj teritoriji predao” .\nPredraspravni sudija Amin El Mahdi je medjutim, podsetio da se rešavanjem ovog zahteva bavi drugo raspravno veće Tribunala i skrenuo pažnju stranama da pripreme za sudjenje, nezavisno od toga, treba nastaviti.\nIako je prioritet optužbe, precizirao je tužilac Jan Vuben/Wubben, njihov zahtev za ustupanje ovog predmeta BiH, tužilaštvo je praktično okončalo pripreme za sudjenje. Optužba, prema njegovim rečima, namerava da izvede 13 do15 svedoka tokom svog dokaznog postupka, koji bi trajao oko 50 radnih sati, odnosno nešto više od dve sedmice. Tužilaštvo medjutim nije dostavilo listu svojih svedoka tražeći da im odbrana prethodno pruži dodatne podatke o alibiju kojim optuženi namerava da se brani.\nStanković tvrdi da je “90 odsto vremena na koje se odnosi optužnica – od aprila do novembra 1992. godine - proveo na ratištu kao borac”, te da se u Karamanovoj kući, gde su bile zatočene žene i devojke iz Foče i gde su počinjeni zločini našao “samo dva puta”. Tužilaštvo svoj zahtev temelji na pravilima Tribunala koji nalažu da odbrana, pre početka sudjenja, navede i imena svedoka i druge dokaze koji će potvrditi alibi optuženog.\nOdbrana to odbija uz najavu da će dodatne podatke obelodaniti “tek na kraju dokaznog postupka optužbe”. Ne ulazeći u argumentaciju optuženog o navodnim “namerama tužilaštva da zloupotrebi te podatke”, sudija El Mahdi je ipak na kraju današnje statusne konferencije odlučio da odbrana “ne mora odmah da pruži dodatnu dokumentaciju”, te da će u svom izveštaju pretresnom veću saopštiti da li je preraspravni postupak u ovom predmetu okončan ili ne.\nKao i na prethodnim statusnim konferencijama u postupku protiv Radovana Stankovića rasprava ni ovog puta nije prošla bez agresivnih pokušaja optuženog da tužilaštvo, sudije i ceo Tribunal optuži za neobjektivnost i “zaveru protiv srpskog naroda”. Sudija je optuženom još jednom skrenuo pažnju da neće tolerisati njegovo “provokativno ponašanje” upozoravajući ga da, sa mesta na kome se nalazi, nema pravo da Tribunalu upućuje “ni komplimente ni kritike”.\nSledeća konferencija o stanju u postupku bi prema pravilima trebalo da bude održana u roku od 120 dana, do kada će, kako se očekuje, biti poznata i odluka Raspravnog veća o ustupanju nacionalnim pravosudjima ovog i drugih predmeta za koje je podnet takav zahtev.


Kako prenosi ruski novinar Ivan Karpov, ishod ove sage uskoro bi mogao da bude poznat.\nSport24.ru, pozivajući se na Karpova navodi da će Artjom DŽjuba produžiti uvogor sa zenitom na još jednu godinu, a potom otići na pozajmicu u Crvenu zvezdu.\nDŽjuba že potpisati novi ugovor uz smanjenje plate, jer mu postojeći ističe na leto 2022. godine. Dok Crvena zvezda ne može da samostalno isprati njegove finansijske zahteve.\nRuski mediji provlače i zanimljivu paralelu, podsećaju da bi dogovor mogao da lako bude sproveden u delo, a da bi u njemu mogao da posreduje i sponzor Zvezde i Zenita, ruska kompanija "Gazprom".\nPodsećaju i na to da DŽjuba nije slavio titulu sa saigračima danas, a zbog toga su ga navijači počastili salvom uvreda.\nNovinari su ga tokom izlaska sa stadiona pitali o budućnosti, nije želeo previše da govori, ali je na pitanje gde će igrati naredne sezone odgovorio: "U Beogradu".\nNije poznato da li je Rus na ovo pitanje odgovorio uz dozu cinizma ili je definitivno njegova naredna destinacija srpska prestonica.\nBONUS VIDEO: Piksi saopštava spisak reprezentativaca za predstojeće prijateljske utakmice\nFK Crvena zvezda FK Zenit Artjom Dzjuba fudbalski transferi


MOZZART Android aplikacija :: Sportski centar vesti u tvom džepu\nDa biste instalirali aplikaciju potrebno je da imate telefon sa minimalno 17 MB slobodnog prostora i Android noviji od verzije 2.3.3.\nGledaj rezultate i čitaj vesti\nDetaljna uputstva → ← Osnovne informacije\nPre svega, potrebno je omogućiti instaliranje aplikacija iz tzv. "nepoznatih izvora", odnosno instalaciju aplikacija koje nisu preuzete sa Google Play prodavnice, a to ćete uraditi na sledeći način:\n- Kliknite na "Podešavanja" (Settings).\n- Izaberite opciju "Zaštita" (Security).\n- U delu "Administracija uređaja" videćete opciju "Nepoznati izvori" (Unknown sources).\n- Ako vam je ta opcija štiklirana, onda odmah možete da promenite našu aplikaciju, a ako nije - štiklirajte je.\n- Klikom na dugme "OK" potvrdite da želite da dozvolite instaliranje aplikacija.\n- Sada je Vaš telefon spreman da instalirate aplikaciju MozzartSport!\n- Kada ste omogućili instaliranje aplikacija na telefon, možete odmah da preuzmete MozzartSport APK klikom na dugme ispod\n- Kada preuzmete aplikaciju pokrenite instalaciju klikom na "Instaliraj" (Install).\n- Nakon par trenutaka završiće se instalacija i možete da pokrenete MozzartSport Android aplikaciju na Vašem uređaju.


RTS :: Tužilaštvo i policija konkretizovali saradnju s novinarima\nDruštvo Tužilaštvo i policija konkretizovali saradnju s novinarima\nsreda, 18. jan 2017, 17:30 -> 18:04\nTužilaštvo i policija konkretizovali saradnju s novinarima\nU cilju podizanja nivoa bezbednosti novinara održan je prvi sastanak Stalne radne grupe predstavnika državnih institucija i udruženja novinara i medijskih asocijacija u Republičkom javnom tužilaštvu.\nNa sastanku su, između ostalog, određene kontakt tačke za stalnu komunikaciju između navedenih državnih institucija i novinarskih udruženja i medijskih asocijacija u slučajevima izvršenja krivičnih dela kojima novinari mogu biti izloženi.\n"Tužilačke kontakt tačke su ustanovljene u Apelacionim javnim tužilaštvima za teritorije njihove mesne nadležnosti, dok su kontakt tačke u Ministarstvu unutrašnjih poslova određene u 27 uprava policije", navodi se u saopštenju.\nNa sastanku je bilo reči o edukaciji službenih lica u tužilaštvu i policiji, kao i novinara, radi podizanja nivoa bezbednosti novinara.\nDogovorene su i aktivnosti o posebnom evidentiranju i upoređivanju podataka o krivičnim delima učinjenim na štetu novinara, navodi se u saopštenju.\nSastanak je posvećen i analizi postojećeg pravnog okvira, pripremanju preporuka za postupanje nadležnim institucijama, ali i izradi analize načina komunikacije i stepena otvorenosti nadležnih institucija prema medijima uz davanje preporuka za unapređenje iste.\nSastanku su prisustvovali predstavnici Udruženja novinara Srbije, Nezavisnog udruženja novinara Srbije, Udruženja novinara Vojvodine, Nezavisnog društva novinara Vojvodine, Asocijacije nezavisnih elektronskih medija, Asocijacije medija i Asocijacije onlajn medija.


Češka spremna da pruži Crnoj Gori ekspertsku pomoć u procesu pridruživanja | Kodex.ME\nČeška spremna da pruži Crnoj Gori ekspertsku pomoć u procesu pridruživanja\nPredsjednik Crne Gore Milo Đukanović primio je u posjetu prvog rezidentnog ambasadora Republike Češke u Crnoj Gori Karela Urbana.\n09. 07. 2018 - 14:53 Autor: Kodex\nKako je saopšteno iz kabineta Đukanovića, ambasador Urban je iskazao punu podršku Češke Crnoj Gori na putu ka punopravnom članstvu u EU ističući da je prioritet češke vanjske politike proširenje EU i podrška Zapadnom Balkanu.\nTakođe, potvrdio je spremnost za dalju ekspertsku pomoć Crnoj Gori u procesu pridruživanja i razmjeni iskustava tokom pregovaračkog procesa.\nĐukanović zahvalio je ambasadoru na podršci koju Češka pruža u kontinuitetu Crnoj Gori kako na bilateralnom planu, tako i u procesu pridruženja EU.\n"Potvrdio je opredijeljenost crnogorske državne politike evropskom sistemu vrijednosti, dostizanju višeg kvaliteta života za građane kroz sveobuhvatne društvene reforme", navodi se u saopštenju kabineta predsjednika dražve.


Marija Dragojlović dobitnica nagrade Sava Šumanović | Autonomija\nNagrada “Sava Šumanović” za likovnu umetnost dodeljuje se ove godine po 18. put\nUmetnica iz Beograda Marija Dragojlović ovogodišnja je dobitnica nagrade za likovnu umetnost “Sava Šumanović”, saopštio je danas žiri te nagrade.\nTokom svog kontinuiranog stvaralačkog delovanja od kraja sedamdesetih godina proteklog veka pa sve do danas, Marija Dragojlović je logično, skladno i kontinuirano izgrađivala jedan izuzetno koherentan slikarski opus, konstantno uspevajući da impulse stvarnosti transponuje u autentični svet slike, naveo je žiri u obrazloženju.\nDodaje se da su se početkom ove decenije u opusu Marije Dragojlović pojavile zanimljive i radikalne promene, pa se umetnica posvećuje specifičnom kombinovanju crteža, akvarela i pastela sa fotografijom, digitalnim printovima, kontakt kopijama i projekcijama.\nNagrada “Sava Šumanović” za likovnu umetnost dodeljuje se ove godine po 18. put.\nKonkurs za nagradu zajednički su 1999. godine pokrenuli Novosadski sajam, Galerija Bel Art i Centar za vizuelnu kulturu Zlatno oko.\nNagrada “Sava Šumanović” tradicionalno će biti uručena na predstojećoj Internacionalnoj izložbi umetnosti Art ekspo na Novosadskom sajmu.\nŽiri je radio u sastavu: Nela Tonković, istoričarka umetnosti i direktorica Savremene galerije Subotica, Vesna Latinović, direktorica Galerije Bel Art u Novom Sadu, a predsednik je bio Sava Stepanov, likovni kritičar iz Novog Sada.


Zaduživanje stanovništva BiH kod komercijalnih banaka ne posustaje. Građani i dalje najviše dižu nenamenske potrošačke kredite koje uglavnom koriste za krpljenje rupa u kućnim budžetima.\nZato ne čudi što krediti stanovništvu iz godine u godinu beleže rast, a samo u martu ove godine su, u poređenju sa istim mesecom lani, porasli za 7,5 odsto.\nKrediti u BiH iz godine u godinu beleže rast\nS druge strane, ukupni krediti plasirani stanovništvu u proteklih šest godina porasli su za skoro 2,34 milijardi konvertibilnih maraka ili čak 33 odsto, a 2013. su iznosili 7,06 milijardi maraka.\nPoslednji podaci Centralne banke BiH pokazuju da je zaključno s martom ove godine sektoru stanovništva bilo plasirano ukupno 9,4 milijardi maraka, od čega se preko sedam milijardi KM odnosi upravo na nenamenske kredite.\nPoređenja radi, svaki građanin BiH je, u odnosu na 2013. godinu, lani bio zaduženiji za čak 600 konvertibilnih maraka. Prema podacima Centralne banke BiH, pre pola decenije kreditna zaduženost po stanovniku iznosila je 2.010, a, na primer, u septembru lani 2.612 maraka.\nNajveća slabost građana su nenamenski potrošački krediti, do kojih dolaze relativno lako, odnosno bez komplikovanih procedura i obaveznih garancija, a ni primanja ne moraju da budu nešto visoka da bi novac bio odobren.\nTakođe, učešće nenamenskih kredita stanovništvu od 2015. do kraja marta ove godine kretalo se u rasponu od 72 do 75,6 odsto ukupnih kredita.


Barnli - Mančester Siti, Fudbal - Predlog tip - 03/12 2019\nUtorak, 03/12 - Fudbal, Engleska, Premijer liga\n03/12Barnli vs Mančester SitiUkupno pogodaka - iznad/ispodtip: Više 3.50\nUtakmica u vanrednom kolu dolazi u nezgodnom trenutku za obe ekipe, pošto za vikend nisu ostvarili očekivane rezultate.\nDomaćin je imao dve pobede u nizu i očekivali su treću u duelu sa Kristal Palasom na svom "Turf Muru". Međutim, "orlovi" su se pokazali kao nezgodan rival i pobedom od 2:0 odneli su sva tri boda u prestonicu. Tim Šona Dajša još uvek ne brine o statusu, nalaze se na 10. mestu sa 18 bodova, i još uvek ima neku zalihu u odnosu na ekipe iz donjeg dela tabele. Barnli ove sezone ima već tri poraza na svom terenu, koji je, ne tako davno, bio pravi Bastion. Istina, gubili su, pre Palasa, samo od Liverpula i Čelsija, ali su u te dve utakmice primili čak sedam golova, tri od lidera, a četiri od "plavaca". Ešli Barns i Kris Vud, najbolji su strelci Barnlija sa po šest postignutih golova.\nŠampion je ostao "kratak" za dva boda posle gostovanja na "Sent Džejms parku" u Njukaslu. I prošle sezone nisu uspeli da slave na gostovanju kod "svraka", i to umalo da ih košta titule. Tada su izgubli sa 2:1, a to je bio poslednji neuspeh u prvenstvu. Sada su igrali nerešeno, ali u svetlu trenutnog stanja na tabeli, taj remi može se okarakterisati kao poraz. Verovali ili ne, Siti ima samo jednu pobedu poslednjih pet utakmica, računajući sva takmičenja. Dva remija u Ligi šampiona, sa Atalantom i Šahtjorom, nisu tragična, ali remi sa Njukaslom i poraz od Liverpula, svakako jesu. Hoće li se tim Pepa Gvardiole vratiti na pobednički kolosek, ili će se već na početku decembra oprostiti od titule, možda ćemo saznati već posle meča na "Turf Muru".\nSiti je, kao i obično, favorit i u ovom duelu. Kvota na goste je izuzetno niska, a Barnli ume da bude nezgdan na svom terenu. Prošle sezone "građani" su gostovali u Barnliju u 36. kolu, slavili su golom Aguera, i to je verovatno bio presudan trijumf u pohodu na odbranu šampionskog pehara. Sada Argentinca, najverovatnije, neće biti u timu. Još neki prvotimci su povređeni, ali Gvardiola ima dovoljno jak tim i bez njih. Mislimo da će biti golova na "Turf Muru", pa je naš predlog 4+ sa koeficijentom 2.30 u kladionici Bet365.


Naslovna · Film · Rekord filma „Lepotica i zver“\n„Diznijev“ film „Lepotica i zver“ oborio je rekorde gledanosti tokom prvog vikenda prikazivanja, odnevši zaradu od 170 miliona dolara.Kompanija „Dizni“ još jednom je dokazala da publika želi da vidi dobre animirane klasike na ekranu, kao što je film Lepotica i zver, koji je oborio rekord tokom prvog vikenda prikazivanja sa procenjenom zaradom od 170 miliona dolara.\nMnogi su se zapitali koliko će zarade od tog filma pripasti glavnoj glumici Emi Votson. U njenom ugovoru stoji da će, ako film „opustoši“ blagajne, Emin honorar biti uvećan na 15 miliona dolara.\nFilm Knjiga o džungli zaradio je oko milijardu dolara u svetu prošle godine, a film Betmen protiv Supermena prošle godine je zaradio 166 miliona dolara. Lepotica i zver, u kojem osim Eme Votson igra i Den Stivens, imao je zaradu od 170 miliona dolara, što je najviša zarada tokom prvog vikenda prikazivanja.\nBy Alan Ford, lepotica i zver, zarada,\nSPORNI GEJ MOMENAT Zabranjen film “Lepotica i zver”\n“Lepotica i zver” – Pogledajte insert iz filma! (VIDEO)\nStigli „nova lepotica i nova zver“ – Arijana Grande i Džon Ledžend


Privatizacija preporodila Seval - Užicka Republika Press\nPrivatizacija preporodila Seval\n15 godina nakon privatizacije Impol Seval jedna je od uspešnijih fabrika u Srbiji, a za to vreme investirano je 89 miliona evra u nabavku nove i revitalizaciju i modernizaciju postojeće opreme. Za devet meseci ove godine u Impol Seval čiji vlasnik je Impol iz Slovenske Bistrice je uloženo oko 9,8 miliona evra. Godišnji obim proizvodnje sa 13 600 tona u 2002. godini dostigao je u ovoj godini nivo od 60 do 64 hiljade tona.\nSvaka godina u Impol Sevalu bolja od prethodne Foto–URP\nOko 96 procenata ukupne proizvodnje se izvozi na tržišta Nemačke, Italije, Rusije i u zemlje Evropske unije, čime se ostvaruje oko 100 miliona evra što ovu fabriku svrstava među najveće izvoznike u Srbiji.\nPoslovna dobit od oko 9,76 miliona evra i ostvarena proizvodnja od 60.168 tona, od čega su 49.038 tona hladno valjani proizvodi, prošla godina je bila jedna od najuspešnijih u poslovanju kolektiva, kaže generalni direktor Ninko Tešić.\nOd januara do septembra tekuće godine prosečna plata, bez menadžmenta oko 69 000 dinara Foto–URP\nOn ističe da je prosečna neto zarada za 676 zaposlenih, ne računajući zarade menadžmenta, prošle godine bila 72.500 dinara. U periodu januar- septembar 2017. zaposlenima je prosečno mesečno na račune uplaćivano oko 69 000 dinara, a tradicionalno na Dan preduzeća isplaćene su jubilarne nagrade od oko 18. 600 dinara neto, poštuje se iplata regresa, toplog obroka, solidarne pomoći i pokloni koleginicama za 8. mart.\nOd 2002. godine je unapređen i sistem zaštite zdravlja i bezbednosti zaposlenih u Impol Sevalu, što dodatno ukazuje na podizanje rezultate na svim poljima.\nTešić podseća da su prošle godine isplaćene dividende u iznosu od 300.000 evra, dok je preostali iznos od dobiti, uložen u novi investicioni ciklusa koji u periodu 2017-2025. predviđa ulaganja od 60 miliona evra, što će dovesti do povećanja kapaciteta za proizvodnju hladno valjanih proizvoda sa sadašnjih 51 000 tona na 95 hiljada tona u 2025. godini.\nIza odnosa koji većinski vlasnik ima prema deobi dobiti krije se formula uspeha Impol Sevala, jer se sva dobit reinvestira. Da se dobit deli i da odlazi iz fabrike, sigurno bi se za ulaganja morali uzimati kredit, kaže on.\nZa 15 godina od kada je privatizovana u Impol Seval je uloženo 89 miliona evra Foto–Lazar Đokić\nStrateška ulaganja u opremu i ljudstvo već su Impol pozicionirala na vodeću lestvicu evropskih valjaonica aluminijuma srednjeg kapaciteta i obezbedila dugoročnu stabilnost poslovanja, naglasio je predsednik uprave slovenačkog poslovnog sistema Impol Jernej Čokl.\nPrema njegovim rečima, cilj je dostići godišnju proizvodnju oko 150 000 tona toplo valjanih proizvoda do 80.000 tona hladno valjanih proizvoda u Sevojnu, odnosno ukupno oko 300.000 tona godišnje na nivou poslovne grupe Impol. On je naglasio da grupa Impol koja zapošljava oko 2 300 ljudi u Sloveniji, Srbiji i Hrvatskoj, oko 40 miliona evra svake godine investira u razvoj celog sistema koji godišnje prihoduje ukupno oko 700 miliona evra.\nPored svega navedenog plan za Seval podrazumeva i modernizaciju valjačkog stana V-3, proširenje livničkih kapaciteta, ali i značajna ulaganja koja će zadovoljiti evropski standardi zaštite životne sredine I dovesti do integrisane dozvole prema Zakonu o integrisasnom sprečavanju i kontroli zagađenja životne sredine.\nNajmanje 20 registrovanih poljoprivrednih gazdinstava koji imaju mesto prebivališta na teritoriji grada Užice, dobiće bespovratna sredstva za razvoj ovčarstva,…\nKvar i zamena vodovodnih priključaka\nZbog popravke kvara na vodovodnoj cevi u Karađorđevoj ulici, sutra u sredu, 11.jula 2018. bez vode će od 8…\nSa sedam dana zakašnjenja u odnosu na datum istaknut na gradilišnoj table, u Užicu je počela rekonstrukcija trotoara u…


PRESKER: Slike iz Crne Gore zabrinule EU, dijalogom prevazići tenzije – Portal Luca\nPRESKER: Slike iz Crne Gore zabrinule EU, dijalogom prevazići tenzije\nSve političke proevropski orjentisane snage treba da postignu međusobni koncenzus sa otvorenim dijalogom, da bi Crna Gora uspješno napredovala na reformskom putu, koji zahtjeva ulazak u Evropsku uniju (EU), ocijenio je ambasador Slovenije u Podgorici, Gregor Presker.\nOn je, u Dnevniku Televizije Crne Gore, kazao da su sa zabrinutošću pratili prošlonedjeljna dešavanja u Crnoj Gori, kada su tenzije bile podignute.\nPresker je ocijenio da je dobro što nije došlo do eskalacije, uz zahvalnost građanima koji su protestovali i policijskim snagama.\nOn je, kako prenosi Portal RTCG, pozvao partije na međusobni koncenzus, sa otvorenim dijalogom, i ukazao na primjer Slovenije i Hrvatske.\n„Treba da se izbjegnu dalje provokacije i pokušaji dizanja tenzija“, poručio je Presker.\nPopis bi mogao podići tenzije\nOn smatra da bi popis stanovništa mogao biti taj slučaj, kada bi se tenzije mogle podići.\n„Evropska legislativa ne traži ni od jedne zemlje da se stanovništvo izjašnjava po pitanju nacionalne i vjerske pripadnosti i jezika“, rekao je on i podsjetio na slučaj Slovenije, gdje se stanovništvo od 2002. godine ne izjašnjava o vjerskoj i nacionalnoj pripadnosti.\nNa pitanje mogu li aktuelna dešavanja negativno uticati na proces pristupanja Crne Gore, Presker je kazao da su slike iz Crne Gore zabrinule EU.\n„Vjerujem da ćemo i sljedećem periodu biti svjedoci da se prevaziđu te tenzije i da se postigne otvoreni dijalog i evropske snage se dogovore kako da dovedu Crnu Goru u EU“, kazao je Presker.\nPokazati demokratski i institucionalni kapacitet\nOn je podsjetio da je Crna Gora zemlja koja je „najdalje na putu ka EU od svih ostalih kandidata“.\n„U tom smislu, Crna Gora bi trebalo da pokaže svoj demokratski i institucionalni kapacitet i sama da prevaziđe neka pitanja. EU će podržati sve političke subjekte i aktere, koji su spremni za dijalog i koncenzus i da se prevaziđu otvorena pitanja“, poručio je Presker.\nPolitikaprije 56 sekundi


Prvi festival vina i sira (FOTO) | Turistička organizacija Višegrad\nPrethodni vikend Višegradu je održan Prvi festival vina i sira, koji je okupio 18 izlagača iz BiH i Srbije. Iako je održana prvi put manifestacija je izazvala veliku pažnju posjetilaca, kao i dobre utiske od strane izlagača. Prvi dan u sklopu manifestacije održana je i radionica posvećena uparivanju hrane i vina, a drugi dan radionica „Vinski servis, umjetnost usluživanja vina“. Predavač na obe radionice bio je čuveni somelijer iz Beograda Dejan Živkoski, predsjednik udruženja somelijera Srbije.\nDirektor TO Višegrad Olivera Todorović izjavila je da je jedan od glavnih ciljeva manifestacije bio promocija domaćih proizvoda, autohtonih sorti vina i domaćih sireva, koji u narednom periodu treba mnogo više da budu zastupljeni u menijima ugostiteljskih objekata u Višegradu. Organizator manifestacije, Turistička organizacija opštine Višegrad, već sada planira održavanje ovog događaja i iduće godine.\nOrganizator se ovim putem takođe zahvaljuje menadžmentu i osoblju Hotela Višegrad, kao i Opštini Višegrad, za pomoć u organzaciji festivala.\nManifestaciju podržava Stalna radna grupa za regionalni ruralni razvoj (SWG) u jugoistočnoj Evropi u partnerstvu sa Nemačkom organizacijom za međunarodnu saradnju (GIZ) u okviru projekta„Diversifikacija ekonomskih aktivnosti u ruralnim područjima jugoistočne Evrope kroz razvoj lanca vrednosti“.


Američki potpredsjednik Bajden na forumu u Istanbulu\nAmerički potpredsjednik Džozef Bajden izjavio je danas u Istanbulu da je slobodna politička klima ključna za ekonomske inovacije i da se zemlje, koje pokušavaju da cenzurišu internet, "kreću ka ćorsokaku".\nBajden prisustvuje međunarodnom forumu, koji je privukao nekoliko stotina zainteresovanih, a organizovanog nakon prošlogodišnjeg sastanka radi produbljivanja veza SAD i muslimanskih zajednica širom svijeta.\nPrema njegovim riječima, politički sistem zasnovan na slobodi govora i vjere takođe je i "štit povjerenja" od sektaških sporova, koji su u proteklim vijekovima bili uzrok problema na Bliskom istoku ali i zapadnoj Evropi.\nZamjenik turskog premijera Ali Babačan rekao je da je Turska primjer u regionu kako islam i demokratija mogu da koegzistiraju na miran način.\nBajden je u Tursku stigao u četvrtak uveče i sastao se sa predstavnicima najvišeg rukovodstva. On je od Turske zatražio da uvede nove sankcije Iranu, dok je pohvalio Ankaru na njenoj ulozi u vršenju pritiska na Siriju da zaustavi nasilno obračunavanje sa antivladinim demonstrantima.\nAmerički potpredsjednik posjetio je i turskog premijera Redžepa Erdogana, koji se oporavlja od hirurškog zahvata.


Milisav Savić: Epska Srbija je čista poezija – PROSVJETA | Službeni portal\nMilisav Savić: Epska Srbija je čista poezija\n“Epska Srbija lepša je od one stvarne. Od čuvenih dvoraca uglavnom su ostale mrvice, a mesta slavnih bitaka zarasla su u šiblje i korov”, kaže Milisav Savić, čija je knjiga “Epska Srbija”, u izdanju Društva Raška škola iz Beograda, predstavljena na Raškim duhovnim svečanostima, prenosi portal B92.\nFoto: Printscreen You Tube/RTS Kulturno-umetnički program – Zvanični kanal\nSasvim prirodno, kaže nadalje pisac, jer su iz Raške i počele putešestvije epskom Srbijom, pre dve godine, a u mislima još i u djetinjstvu kada je epska poezija bila njegova prva lektira.\nSavić, također kaže da epika danas nije na ceni i da se smatra zasterelom i arhaičnom. O Balkanu i Srbima se, već nekoliko vekova ispisuju dve priče, jedna po kojoj je Srbija rajsko mesto naspram dekadentne Evrope i druga po kojoj je “kolevka najgoreg primitivizma, postojbina vampira i krvoločnih ubica”. Te matrice nije uspela da izbegne ni naša narodna poezija, samtra Savić.\nNa pitanje šta je za njega epska Srbija, Savić odgovara:\n“Čista poezija. Duga je i zamršena priča kako je ta poezija funkcionalizovana u ideološke svrhe. Velika poezija – a srpska epika to jeste – iznad je svake ideologije, a pogotovu one bljutave ideologije”, kaže Milisav Savić u intervjuu za list Politika.\n← Zapadna Srbija: Interakcija – mjesto okupljanja budućih filmaša\n“Opšti džumbus”: Nušićijada od 24. do 27. augusta →


Kratka istorija čokolade - Plezir\nknjizevnostDecember 22, 2016\nU izdanju Arhipelaga objavljena je Kratka istorija čokolade čiji su autori Ivana Vasiljević i olade je knjiga o Đoko Maljenović. Kratka istorija čokistoriji jedne strasti, jednog ukusa i jednog umeća. Uz obilje fotografija, od kojih je značajan broj u koloru, ova knjiga oblikuje uzbudljivu priču o istoriji proizvoda koji u različitim izdanjima dugo traje.\nKnjiga Kratka istorija čokolade u drugom delu govori o najpoznatijim vrstama čokolade, o najznačajnijim proizvođačima u njenoj istoriji i u sasvim savremenom trenutku, kao i o najboljim čokolaterijama. Otuda je ovo veoma pouzdana, praktična i korisna knjiga. Ona, na jednoj strani, otkriva istoriju proizvoda koji je neodoljivi deo naše svakodnevice, na drugoj strani ona pokazuje kako je svaka istorija, pa i istorija čokolade, sačinjena od tajni i preokreta, velikih otkrića i uzleta, ali i padova i sumnji, mnogobrojnih imena i hrabrih i sposobnih ljudi koji su u svom vremenu pravili razliku, da bi nas potom suočila sa svojevrsnom geografijom zadovoljstva i uživanja, predstavljajući nam najbolje fabrike čokolade i izuzetne čokolaterije.\nTAGS: ArhipelagcokoladaĐoko Maljenovićistorija čokoladeIvana Vasiljevićknjiga o čokoladiKratka istorija čokoladePlezirPlezir magazin\nObozavam cokoladu i knjige o istorijatu njenog nastanka <3


SAD obustavile letove sa evakuisanim Afganistancima zbog malih boginja\nArhiv - Afganistanske izgbjeglice u hangaru vojne baze Ramstein u Njemačkoj 8. septembra 2021.\nSjedinjene Države su privremeno obustavile dolazak svih letova sa evakuisanim Afganistancima zbog nekoliko slučajeva malih boginja među Afganistancima koji su nedavno pristigli u Ameriku.\nSekretarica za štampu Bijele kuće Jen Psaki rekla je novinarima u petak da su pauzu u prijemu evakuisanih preporučili Centri za kontrolu i prevenciju bolesti "iz velike predostrožnosti".\nOna je rekla da se četvero Afganistanaca kod kojih su otkrivene male boginje nalazi u karantinu u SAD, u skladu sa zdravstvenim pravilima.\nAP je prenio da se suspenzija odnosi na letove iz američkih baza u Njemačkoj i Kataru. Bijela kuća je, ranije u petak, saopštila da je još 32 američkih državljana ili osoba sa trajnim boravkom napustilo Afganistan uz pomoć SAD.\nPortparolka Saveta za nacionalnu bezbjednost Emily Horne izjavila je da je 19 osoba napustilo Afganistan avionom Qatar Airwayes dok je 13 otputovalo kopnenim putem.\nBio je to drugi evakuacioni let koji su dozvolili talibani od kako su američki vojnici napustili Afganistan.\n"Današnji odlasci pokazuju kako Amerikancima pružamo jasne i bezbjedne opcije da napuste Afganistan sa različitih lokacija", saopštila je Horne.\nPortparolka State Departmenta Jalina Porter kaže da su SAD ponudile mjesta na letu u petak 44 američkih državljana, ali da nisu svi odlučili da putuju. Procijenila je da je u Afganistanu ostalo još oko 100 američkih državljana.\nTalibani su dozvolili prvom katarskom čarter letu da poleti sa aerodroma u Kabulu u četvrtak, što je bio prvi let evakuacije poslije okončanja američke vojne operacije u Afganistanu 31. augusta.\n"Talibani su sarađivali u omogućavanju odlaska američkih državljana i građana sa pravom trajnog boravka na čarter letovima iz Kabula. Pokazali su fleksibilnost, i bili profesionalni u komunikaciji sa nama. To je pozitivan prvi korak", saopštila je Horne u četvrtak.


Bosić: Koalicija sa SNSD-om jedino u Srebrenici - Dnevne Aktuelnosti\nHome/BiH/Bosić: Koalicija sa SNSD-om jedino u Srebrenici\nČlan Predsjedništva SDS-a Mladen Bosić rekao je da svi oni koji ne poštuju odluke predsjedništva ove stranke sami sebe iskučuju iz stranke i tu, kako kaže, nema dileme.\n“Predsjedništvo SDS-a je donijelo odluku da neće ići ni u kakvu koaliciju i kombinaciju sa SNSD-o ne samo u Bijeljini nego i u svim drugim opštinama, osim možda u Srebrenici kao specifičnog slučaja, i svi oni koji ne poštuju tu odluku sami sebe su isključili iz stranke. Tu je situacija apsolutno jasna”, rekao je Bosić na konferenciji za novinare u Brčkom.\n“Taj sporazum između Miće Mićića i SNSD-a neće biti prihvaćen. Na kraju krajeva odluka je na predsjedniku stranke da potpiše kandidaturu, a ja nemam nikakvu dilemu da onaj ko ne prihvata politiku stranke i odluke stranke ne dobije kandidaturu. Mićo Mićić i ljudi oko njega u Bijeljini moraće da se izjasne u vezi sa ovom situacijom”, rekao je Bosić.\nOn je upozorio, ne samo Miću Mićića, nego i Dodika i premijera Viškovića da prestanu sa pričom o projektima koji će biti finanisrani, samo ukoliko neko bude na vlasti u Bijeljini.\n“To je po članu 123 krivičnog zakona RS jasno krivično djelo trgovina uticaja Višković Dodik i Mićić jasno krše krivični zakon i mogli bi odgovarati po tom osnovu . Ono što je javni intres vlast Republike Srpske mora zastupati, a u koliko to svodi na lični interes, manipulisanijem ko će biti na vlasti i vezivanjem te činjenice za investicije od javnog interesa je nedopustivo i ukoliko iole bude pravne države oni koji se time bave će odgovarati”.\nGovoreći o situaciji u Bosni i Hercegovini, on smatra da je “kriza vlasti na nivou BiH u takvoj fazi da se zemlja nalazi u teškom trenutku, prije svega, jer su pred njom dva velika izazova – naviranje izbjeglica i virus korona”.\n“Dolazak takvih izazova u trenutku kada praktično vlast i ne postoji i ne može da funkcioniše je velika opasnost za građane BiH i ovo što se dešavalo u proteklom periodu je jasno pokazalo da koalicija koja je formirala vlast na nivou BiH nije sposobna da vrši tu vlast”, mišljenja je Bosić.\n“U BiH treba nešto preduzeti kako bi se ove politike koje su sada dominatne spriječile da BiH vode u dalju krizu. Politički rejting vlasti i lidera je daleko iznad bilo kakvog interesa građana”, smatra Bosić.


Ambasada Republike Koreje u Republici Srbiji ima čast da vas obavesti da je Nacionalni institut za medjunarodno obrazovanje Ministarstva obrazovanja Vlade Republike Koreje, raspisao konkurs za troje državljana Srbije i jednog državljanina Crne Gore, da se prijave za državnu stipendiju korejske vlade za postiplomske studije (master ili doktorske), pod nazivom 2017 Korean Government Scholarship Program for Graduate Degrees .\nAmbasada će, ukoliko kandidati ispune sve potrebne uslove, preporučiti kandidate ovom institutu ( NIIED ), koji će izabrati najboljih četvoro studenta. Nakon završenog procesa selekcije, uspešni studenti bi trebalo da budu u Koreji od avgusta 2017. godine.\nDodatne informacije o ovom programu možete pronaći na sajtu ambasade Republike Koreje:\nPrijava i sva potrebna dokumentacija zainteresovanih studenata mora stići na adresu Ambasade najkasnije do 16. marta 2017. godine. Aplikanti koji su prošli prvi krug selekcije u Ambasadi biće pozvani na intervju nakon pregledanih dokumenata. Ljubazno Vas obaveštavamo da će studenti koji ne ispunjavaju uslove navedene u priručniku biti automatski diskvalifikovani.\nZa sve dodatne informacije možete se obratiti gospodjici Jeleni Milosavljević, na zvaničan mejl Ambasade ( koreaemb.rs[at]mofa.go.kr )\nStudiranje u Koreji


Mađari izlaze na izbore, ali i na referendum o "gej pitanjima"\nTetris | 12.01.2022.\nNa referendumu će biračima biti postavljeno pitanje da li podržavaju održavanje radionica seksualne orijentacije u školama bez pristanka roditelja, te da li smatraju da bi procedure promjene spola trebalo "promovirati" među djecom. Također će biti upitani da li se djeci bez ograničenja treba prikazivati medijski sadržaj koji bi mogao utjecati na seksualnu orijentaciju.\nMađarski predsjednik Janoš Ader odredio je parlamentarne izbore za 3. april s referendumom o LGBTQ pitanjima koji će biti održan istog dana, saopćeno je iz ureda predsjednika.\nPrvi put od preuzimanja vlasti u klizištu 2010. godine, konzervativni nacionalistički premijer Viktor Orban i njegova stranka Fides suočit će se s ujedinjenim frontom opozicionih stranaka koji će dovesti do tijesne izborne utrke, javlja Reuters.\nBirači će odlučiti da li treba da nastavi svoju politiku koja daje prioritet nacionalnom suverenitetu, tradicionalnim kršćanskim vrijednostima i stavovima protiv imigracije i LGBTQ prava, pitanja koja su pokvarila odnose Orbanove vlade sa sjedištem Evropske unije u Briselu.\nOpozicioni savez uključuje Demokratsku koaliciju, socijaliste, liberale i bivši krajnje desničarski, a sada desni centar Jobbik. Predvodi ga Peter Marki-Zay, koji je 2018. godine okončao dugogodišnju vladavinu Fidesa u poljoprivrednom gradu Hodmezovasarhely gdje je sada gradonačelnik.\nMarki-Zay kaže da ima vještine da stvori širok spektar birača koji su očajnički željni promjena, ali se suočava s izazovom održavanja svog šestostranačkog saveza.\nNa dan izbora od Mađara će biti zatraženo da glasaju o četiri vladina pitanja koja se tiču LGBTQ pitanja jer se Orban predstavlja kao branilac tradicionalnih porodičnih vrijednosti.


Mobilni telefoni, 27.07.2015, 01:00 AM\nPet malicioznih Android aplikacija koje su predstavljene kao igrice našle su se ovog meseca u Google Play prodavnici i tamo ostale skoro nedelju dana, tokom kojih ih je preuzelo između 5000 i 10000 korisnika.\nMaliciozne aplikacije na Google Play otkrili su istraživači iz kompanije Avast. Avast pretnju detektuje kao Clicker-AR, a inficirane aplikacije su Extezaf tita, Kanlani Titaas, Kapith Yanihit, Barte Beledi, and Olmusmi bunlar. Aplikacije koje potpisuje Ngu Studios koriste slike iz igrica Minecraft, Hitman i Batman.\nU aprilu, istraživači iz Avasta su otkrili aplikaciju koja je predstavljana kao popularna aplikacija Dubsmash. Prema rečima istraživača, ovaj malver je mutirao i još jednom se prošle nedelje na kratko pojavio u Google Play prodavnici sakriven u različitim igricama.\nOriginalni "porn clicker", malver koji je otkriven u aprilu, je radio potpuno sakriven u pozadini, što znači da žrtve ne bi ni primetile da se nešto događa. Ovoga puta, malver je vidljiviji žrtvama.\nNova verzija malvera pojavila se u Play prodavnici 14. jula, sakrivena u pet aplikacija.\nIz perspektive korisnika, maliciozne aplikacije koje su bile u Google Play prodavnici do 21. jula, kada se pokrenu nisu radile ništa više od prikazivanja statičkih slika.\nMeđutim, u pozadini, aplikacije su ustvari vršile preusmeravanje na pornografske web sajtove kada korisnik otvori browser ili pokrene druge aplikacije na Android uređaju, pri čemu je jedino zaustavljanje aplikacija prekidalo preusmeravanja. Korisnici možda nisu razumeli odakle dolaze ta preusmeravanja.\nAplikacije su tražile dozvolu koja im omogućava interferenciju sa drugim aplikacijama ili menjanje onoga što žrtve vide u drugim aplikacijama. To omogućava malveru da korisnicima prikazuje pornografski sadržaj.\nGrupa koja stoji iza ovih aplikacija je ista ona koja je odgovorna i za lažnu aplikaciju Dubsmash.\nIako Google ulaže značajne napore da poboljša bezbednost svoje prodavnice aplikacija, iz Avasta kažu da je skoro nemoguće da se pokrije sve.\nOvo nije jedina pretnja koju je Avast otkrio u skorije vreme. Prošle nedelje, Avast je objavio novo istraživanje o malveru Fobus koji je otkriven u januaru ove godine, a koji može da šalje SMS poruke, obavlja telefonske pozive i krade privatne informacije.\nFobus se širi preko alternativnih prodavnica aplikacija za Android i malicioznih web sajtova a njegove žrtve su korisnici u Rusiji, Evropi i SAD.


RESTORANČIĆ BIFE - KAFANA - TAMBURAŠI\nAdresa: BEOGRADSKA 12, 25000 Sombor\nTelefon: 025/429-637, 063/888-6454 - Mirjana 064/215-3998 - Mirko\nNedaleko od centra Sombora, nalazi se autentična domaća kafanica - Restorančić, koja je svoje prve goste primila 2000. godine, a koja se po mnogo čemu izdvaja od ostalih lokala u gradu, pre svega po svojoj jednostavnosti.\nMala, obična i neuređena, ova kafanica sa kaljevom peći unutra i baštom od starih cigala nepokrivenom, ne nudi nikakav ekskluzivitet, već topao i intiman ambijent koji zrači pozitivnom energijom, a koju naravno pokreće dobra muzika i gosti koji tu dolaze.\nU restorančiću možete popiti dobru domaću kafu i rakiju, organizovati kuvanje paprikaša za prijatelje, proslaviti rođendan, krštenje i slično.Za sve ove prilike možete iznajmiti lokal.\nOvaj mali prostor postao je sinonim za prijatno mesto i dobar provod kako preko dana kada se sluša rok, blues, jazz, evergreen, starogradska muzika (ovde vi birate), tako i u večernjim satima vikendom kada je živa akustična svirka - uglavnom tamburaši.\nIznenađujuće je koliko mladi i stari hrle u ovaj lokal koji nije spektakularno uređen ali je jedno zaista prijatno mesto i utočište za ljubitelje kvalitetne muzike i dobrog provoda čiji se fenomen jedino može objasniti ličnim doživljajem.\nŠta ovde ima sada:\nSvakog vikenda tamburaši\nPrihvatilište za produhovljene - talentovane duše\nOkupljanje umetnika, pesnika, glumaca, muzičara\nRaj za zabave i igranje\nŠta će ovde biti:\nBiće... biće... biće....\nTeletina ispod sača....\nOvde može još toga da bude!!!